Svarbus teisinis pranešimas

|

32003D0479

2003 m. birželio 16 d. Tarybos sprendimas dėl nacionaliniams ekspertams ir kariniam personalui, komandiruojamiems į Tarybos Generalinį sekretoriatą, taikomų taisyklių, panaikinantis 1997 m. birželio 25 d. ir 1999 m. kovo 22 d. sprendimus, Sprendimą 2001/41/EB ir Sprendimą 2001/196/BUSP

Oficialusis leidinys L 160 , 28/06/2003 p. 0072 - 0080 CS.ES skyrius 18 tomas 02 p. 141  - 149 ET.ES skyrius 18 tomas 02 p. 141  - 149 HU.ES skyrius 18 tomas 02 p. 141  - 149 LT.ES skyrius 18 tomas 02 p. 141  - 149 LV.ES skyrius 18 tomas 02 p. 141  - 149 MT.ES skyrius 18 tomas 02 p. 141  - 149 PL.ES skyrius 18 tomas 02 p. 141  - 149 SK.ES skyrius 18 tomas 02 p. 141  - 149 SL.ES skyrius 18 tomas 02 p. 141  - 149

		Tarybos sprendimas2003 m. birželio 16 d.dėl nacionaliniams ekspertams ir kariniam personalui, komandiruojamiems į Tarybos Generalinį sekretoriatą, taikomų taisyklių, panaikinantis 1997 m. birželio 25 d. ir 1999 m. kovo 22 d. sprendimus, Sprendimą 2001/41/EB ir Sprendimą 2001/196/BUSP(2003/479/EB)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 28 straipsnio 1 dalį,atsižvelgdama į Europos bendrijos steigimo sutartį, ypač į jos 207 straipsnio 2 dalį,kadangi:(1) Komandiruotieji nacionaliniai ekspertai (toliau – KNE) ir komandiruotasis nacionalinis karinis personalas (toliau – komandiruotasis karinis personalas) turėtų leisti Tarybos Generaliniam sekretoriatui (toliau – TGS) pasinaudoti aukštu jų žinių ir profesinės patirties lygiu, ypač tose srityse, kuriose tokia patirtis nėra lengvai prieinama.(2) Šis sprendimas turėtų padėti keistis profesine patirtimi ir žiniomis apie Europos politikos sritis, laikinai paskiriant į TGS valstybių narių administracijų ekspertus. Juo taip pat siekiama užtikrinti glaudų Tarybos ir nacionalinių administracijų ar tarptautinių organizacijų bendradarbiavimą, komandiruojant į jas TGS pareigūnus.(3) KNE paskiriami iš valstybių narių Vyriausybių ar ministerijų arba iš tarptautinių organizacijų.(4) Šiame sprendime nustatytos KNE ir komandiruotojo karinio personalo teisės ir pareigos turi užtikrinti, kad jie atliks savo pareigas tik TGS interesais.(5) Dėl laikino savo darbo pobūdžio ir savo ypatingo statuso KNE ir komandiruotasis karinis personalas neturėtų imtis atsakomybės TGS vardu jo viešosios teisės prerogatyvoms įgyvendinti.(6) Šis sprendimas turi nustatyti KNE ir komandiruotojo karinio personalo įdarbinimo sąlygas bei būti taikomas, nesvarbu, koks biudžetas skirtas šioms išlaidoms padengti.(7) Be to, turėtų būti numatytos specialiosios nuostatos kariniam personalui, komandiruojamui į TGS Europos Sąjungos kariniam personalui sudaryti.(8) Kadangi šios taisyklės pakeičia taisykles, nustatytas 1997 m. birželio 25 d. ir 1999 m. kovo 22 d. sprendimuose bei Sprendime 2001/41/EB ir Sprendime 2001/496/BUSP, šie sprendimai turi būti panaikinti,PRIĖMĖ ŠĮ SPRENDIMĄ:I SKYRIUSBENDROSIOS NUOSTATOS1 straipsnisTaikymo sritis1. Šios taisyklės taikomos komandiruotiesiems nacionaliniams ekspertams (KNE), kuriuos nacionalinė, regioninė ar vietinė viešosios valdžios administracija komandiravo į TGS. Jos taip pat taikomos tarptautinių organizacijų komandiruotiems ekspertams.2. Asmenys, kuriems taikomos šios taisyklės, lieka tarnauti savo darbdaviui per visą komandiruotės laikotarpį, o šis darbdavys ir toliau jiems moka už darbą.3. TGS samdo KNE vadovaudamasis poreikiais ir biudžeto galimybėmis. Generalinio Sekretoriaus pavaduotojas nustato tokio samdymo tvarką.4. Išskyrus tuos atvejus, kai Generalinio Sekretoriaus pavaduotojas nustato nukrypti leidžiančią nuostatą, kuri netaikoma BUSP/ESGP srityje, KNE turi būti valstybės narės piliečiai. KNE samdomi valstybių narių piliečiai, užtikrinant kuo platesnį geografinį atstovavimą. Valstybės narės ir TGS bendradarbiauja, siekdamos kuo labiau užtikrinti pusiausvyrą tarp vyrų ir moterų bei laikytis lygių galimybių principo.5. Komandiruotės įgyvendinamos TGS Personalo ir administracijos generaliniam direktoratui pasikeičiant laiškais su atitinkamos valstybės narės nuolatine atstovybe arba tarptautine organizacija. Prie laiškų pridedama kopija taisyklių, taikomų KNE, komandiruojamiems į TGS.2 straipsnisKomandiruotės trukmė1. Komandiruotė negali būti trumpesnė kaip šeši mėnesiai ir ilgesnė kaip dveji metai bei gali būti pratęsta, bet iš viso negali būti ilgesnė kaip ketveri metai.2. Planuojama komandiruotės trukmė nustatoma pasikeičiant 1 straipsnio 5 dalyje numatytais laiškais. Tokia pati tvarka taikoma ir pratęsiant komandiruotės laikotarpį.3. KNE, kuris jau buvo komandiruotas į TGS, gali būti komandiruotas dar kartą, vadovaujantis taisyklėmis, nustatančiomis kiek ilgiausiai tokie asmenys gali būti TGS padaliniuose ir laikantis tokių sąlygų:a) KNE turi ir toliau atitikti komandiravimo sąlygas;b) nuo pirmesnės komandiruotės pabaigos iki kitos komandiruotės turi būti praėję ne mažiau kaip šešeri metai; jei pirmosios komandiruotės pabaigoje su KNE buvo pasirašyta kita, nauja sutartis, šešerių metų laikotarpis pradedamas skaičiuoti nuo tos sutarties pasibaigimo. Ši nuostata netrukdo TGS priimti komandiruojamą KNE, kurio pirmesnė komandiruotė truko trumpiau kaip ketverius metus, tačiau tokiu atveju naujoji komandiruotė neturi būti ilgesnė už likusią ketverių metų laikotarpio dalį.3 straipsnisKomandiruotės vietaKNE komandiruojami į Briuselį ar TGS ryšių palaikymo tarnybą.4 straipsnisPareigos1. KNE padeda TGS pareigūnams ar laikiniesiems darbuotojams ir vykdo KNE paskirtas užduotis.KNE atliekamos užduotis nustatomos susitarimu, sudaromu tarp TGS ir nacionalinį ekspertą komandiruojančios administracijos, atsižvelgiant į padalinių interesus ir kandidato kvalifikaciją.2. KNE dalyvauja misijose ir posėdžiuose tik:a) jei jis lydi TGS pareigūną ar laikinąjį darbuotoją; arbab) jei vienas – kaip stebėtojas arba tik informacijos tikslais.Esant tam tikroms ypatingoms aplinkybėms, atitinkamo departamento generalinis direktorius gali leisti nukrypti nuo šios taisyklės, jei KNE yra suteiktas specialus mandatas, prieš tai patikrinęs, ar nėra potencialaus interesų konflikto. Išskyrus tuos atvejus, kai atitinkamo departamento generalinis direktorius, veikdamas Generalinio Sekretoriaus/Vyriausiojo įgaliotinio vardu, yra suteikęs specialų mandatą, KNE negali įpareigoti TGS prieš išorės institucijas.3. Tik TGS yra atsakingas už KNE atliktų užduočių rezultatų patvirtinimą.4. Atitinkami TGS padaliniai, KNE darbdavys ir KNE kuo labiau stengiasi išvengti bet kokio interesų konflikto ar tokio konflikto atsiradimo KNE vykdant savo pareigas komandiruotės metu. Todėl TGS iš anksto praneša KNE ir darbdaviui apie planuojamas pareigas ir paprašo kiekvieno iš jų raštu patvirtinti, kad jie nežino jokių priežasčių, dėl kurių KNE negalėtų būti paskirtas toms pareigoms. KNE pirmiausia paprašoma pranešti apie bet kokį potencialų konfliktą tarp jo šeiminių aplinkybių (ypač artimų šeimos narių profesinės veiklos ar bet kokių svarbių jo paties ar artimų šeimos narių finansinių interesų) ir siūlomų pareigų komandiruotės metu.Darbdavys ir KNE įsipareigoja pranešti TGS apie bet kokį aplinkybių pasikeitimą komandiruotės metu, kuris galėtų sukelti bet kokį tokį konfliktą.5. Jei TGS mano, kad dėl KNE patikėtų užduočių pobūdžio reikia imtis ypatingo saugumo priemonių, prieš komandiruojant KNE gaunamas saugumo leidimas.6. Neįvykdžius 2, 3 ir 4 dalių nuostatų, TGS gali nutraukti KNE komandiruotę vadovaudamasis 8 straipsnio sąlygomis.5 straipsnisTeisės ir pareigos1. Komandiruotės metu:a) KNE vykdo savo pareigas ir elgiasi atsižvelgdamas tik į Tarybos interesus;b) KNE susilaiko nuo bet kokių veiksmų, ypač nuo bet kokių viešų nuomonės pareiškimų, kurie gali mesti šešėlį jo pareigoms TGS;c) kiekvienas KNE, kuris, vykdydamas savo pareigas, turi priimti sprendimą dėl klausimo, kuriuo jis yra asmeniškai suinteresuotas ir kuris gali paveikti jo nepriklausomumą, eigos ar rezultato, praneša apie tai to padalinio, kuriame jis yra paskirtas, vadovui;d) negavęs leidimo pagal TGS galiojančias sąlygas ir taisykles, KNE negali vienas ar kartu su kitais paskelbti ar prašyti paskelbti bet kokį tekstą, kuriame nagrinėjami Europos Sąjungos darbo klausimai. Leidimą atsisakoma duoti tik tada, jei planuojama publikacija galėtų pažeisti Europos Sąjungos interesus;e) visos teisės į bet kokį KNE pareigų vykdymo metu atliktą darbą yra TGS nuosavybė;f) KNE gyvena komandiruotės vietoje arba tiek toli nuo jos, kiek tai yra suderinama su tinkamu savo veiklos vykdymu;g) KNE padeda ir teikia patarimus tam vadovui, kuriam jis yra priskirtas, ir yra jam atsakingas už patikėtų užduočių vykdymą;h) vykdydamas savo pareigas KNE nepriima jokių savo darbdavio ar nacionalinės Vyriausybės nurodymų. Jis nevykdo jokios veiklos savo darbdaviui, Vyriausybėms, jokiam kitam asmeniui, privačiai bendrovei ar valstybės įstaigai.2. Tiek komandiruotės metu, tiek ir po jos KNE turi būti kuo diskretiškesnis dėl visų faktų ir informacijos, kurią jis sužinojo atlikdamas savo pareigas. Jis negali jokiu būdu jokiam neįgaliotam asmeniui atskleisti jokių dokumentų ar informacijos, kuri dar nėra teisėtai paviešinta, ar naudoti jų savo asmeninei naudai.3. Ir komandiruotei pasibaigus, vykdydamas jam paskirtas naujas pareigas ir sutikdamas užimti tam tikras pareigas ar priimti lengvatas, KNE yra įpareigotas veikti sąžiningai ir diskretiškai.Todėl trejus metus po komandiruotės pabaigos KNE praneša TGS apie visas pareigas ar užduotis, kurias jis turi atlikti darbdaviui, kurios gali sukelti interesų konfliktą su tomis užduotimis, kurias jis atliko komandiruotės metu.4. KNE taikomos TGS galiojančios saugumo taisyklės.5. Neįvykdžius šio straipsnio nuostatų komandiruotės metu, TGS turi teisę nutraukti KNE komandiruotę vadovaudamasis 8 straipsnio sąlygomis.6 straipsnisLygis, profesinė patirtis ir kalbų mokėjimas1. Kad galėtų būti komandiruotas į TGS, KNE privalo turėti bent trejų metų patirtį visu etatu vykdant administracines, mokslines, technines, patariamąsias ar priežiūros funkcijas, lygiavertes A arba B kategorijų funkcijoms, kaip apibrėžta Europos Bendrijų pareigūnų tarnybos nuostatuose ir Europos Bendrijų kitų tarnautojų įdarbinimo sąlygose. Prieš komandiruotę KNE darbdavys pateikia TGS pažymą apie eksperto darbą per paskutinius 12 mėnesių.2. Kad atliktų savo pareigas, KNE privalo gerai mokėti vieną iš Bendrijos kalbų ir pakankamai mokėti antrą kalbą.7 straipsnisKomandiruotės sustabdymas1. TGS gali leisti sustabdyti komandiruotę ir nustatyti taikomas sąlygas. Tokių sustabdymų metu:a) nemokamos 15 ir 16 straipsniuose numatytos išmokos;b) 18 ir 19 straipsniuose numatytos išlaidos apmokamos tik tuo atveju, jei komandiruotė sustabdyta TGS prašymu.2. TGS praneša apie tai KNE darbdaviui.8 straipsnisKomandiruotės nutraukimas1. Atsižvelgiant į šio straipsnio 2 dalį, komandiruotė gali būti nutraukta TGS arba KNE darbdavio prašymu, jei apie tai buvo įspėta prieš tris mėnesius. Ji taip pat gali būti nutraukta KNE prašymu, jei apie tai buvo įspėta prieš tiek pat laiko ir jei sutinka TGS.2. Tam tikromis ypatingomis aplinkybėmis komandiruotę be įspėjimo gali nutraukti:a) KNE darbdavys, jei to reikia dėl darbdavio esminių interesų;b) TGS ir darbdavio sutarimu, KNE dėl to paprašius abiejų šalių, jei to reikia dėl KNE esminių asmeninių ar profesinių interesų;c) TGS, jei KNE nevykdo savo pareigų pagal šias taisykles. Iš pradžių KNE suteikiama galimybė apsiginti.3. Kai komandiruotė nutraukiama pagal 2 dalies c punktą, TGS nedelsdamas praneša apie tai darbdaviui.II SKYRIUSDARBO SĄLYGOS9 straipsnisSocialinė apsauga1. Prieš prasidedant komandiruotei, darbdavys, komandiruojantis nacionalinį ekspertą, patvirtina TGS, kad visos komandiruotės metu KNE bus taikomi teisės aktai, reglamentuojantys socialinės apsaugos klausimus, taikomi KNE įdarbinusiai viešosios valdžios administracijai ar tarptautinei organizacijai, ir kad jos imsis atsakomybės už užsienyje patirtas išlaidas.2. Nuo komandiruotės pradžios TGS apdraudžia KNE nuo nelaimingų atsitikimų. TGS pateikia jam šio draudimo sąlygų kopiją tą dieną, kai jis atvyksta į Personalo ir administracijos generalinio direktorato atitinkamą padalinį sutvarkyti su komandiruote susijusius administracinius formalumus.10 straipsnisDarbo laikas1. KNE taikomos TGS galiojančios taisyklės dėl darbo laiko. Generalinio Sekretoriaus pavaduotojas gali iš dalies pakeisti šias taisykles, jei to reikia padalinio poreikiams.2. Komandiruotės metu KNE tarnauja visu etatu. Dėl tinkamo pagrįsto Generalinio direktorato prašymo, jei tai atitinka TGS interesus, Personalo ir administracijos generalinis direktorius gali leisti KNE dirbti ne visą darbo dieną, dėl to sutarus su jo darbdaviu.3. Jei leidžiama dirbti ne visą darbo dieną, KNE dirba bent pusę normalaus darbo laiko.4. KNE gali dirbti kitu metu tik tuo atveju, jei tai leidžia TGS padalinis, kuriame jis buvo paskirtas. Informavimo tikslais apie tokį leidimą pranešama atitinkamam Personalo ir administracijos generalinio direktorato padaliniui.5. KNE gali būti suteiktos TGS galiojančios išmokos už darbą pamainomis.11 straipsnisNebuvimas darbe dėl ligos ar nelaimingo atsitikimo1. Neatvykęs į darbą dėl ligos ar nelaimingo atsitikimo, KNE kuo greičiau praneša apie tai savo vadovui, nurodydamas savo buvimo adresą. Jei nebūna darbe ilgiau kaip tris dienas, jis pateikia medicinos pažymą ir jo gali būti paprašyta praeiti TGS nustatytą medicininę apžiūrą.2. Jei KNE nėra darbe dėl ligos ar nelaimingo atsitikimo ne ilgiau kai tris dienas, bet iš viso ilgiau kaip 12 dienų per 12 mėnesių laikotarpį, iš KNE reikalaujama pateikti medicinos pažymą dėl kiekvieno kito nebuvimo darbe dėl ligos.3. Jei nedarbingumo atostogos trunka ilgiau kaip vieną mėnesį arba ilgiau kaip KNE atliekamos tarnybos laikotarpį, žiūrint, kuris yra ilgesnis, automatiškai sustabdomos 15 straipsnio 1 ir 2 dalyse numatytos išmokos. Ši nuostata netaikoma ligai, susijusiai su nėštumu. Nedarbingumo atostogos negali trukti ilgiau už atitinkamo asmens komandiruotę.4. Tačiau komandiruotės metu dėl darbo sužalotas KNE ir toliau gauna visas išmokas, numatytas 15 straipsnio 1 ir 2 dalyse, per visą laikotarpį, kurį jis negali dirbti, iki pat komandiruotės pabaigos.12 straipsnisKasmetinės atostogos, tikslinės atostogos ir šventės1. Už visą tarnybos mėnesį KNE turi teisę į dvi su puse darbo dienos atostogų (30 dienų per kalendorinius metus).2. Atostogos suteikiamos gavus išankstinį to padalinio, kuriame yra paskirtas KNE, leidimą.3. Pagal motyvuotą prašymą KNE gali būti suteiktos tikslinės atostogos dėl šių priežasčių:- KNE santuokos: dvi dienos per metus,- sunkios sutuoktinio ligos: iki trijų dienų,- sutuoktinio mirties: keturios dienos,- tiesiosios aukštutinės giminystės linijos giminaičio sunkios ligos: iki dviejų dienų per metus,- tiesiosios aukštutinės giminystės linijos giminaičio mirties: dvi dienos,- vaiko gimimo: dvi dienos,- sunkios vaiko ligos: iki dviejų dienų per metus,- vaiko mirties: keturios dienos.4. Atskirais atvejais pagal KNE darbdavio tinkamai pagrįstą prašymą TGS gali suteikti iki dviejų dienų tikslinių atostogų per 12 mėnesių laikotarpį.5. Kai dirbama ne visą darbo dieną, atitinkamai sumažinamos ir kasmetinės atostogos.6. Iki komandiruotės pabaigos nepanaudotos kasmetinių atostogų dienos panaikinamos.13 straipsnisMotinystės atostogos1. Nėščiai KNE suteikiamos 16 savaičių motinystės atostogos, kurių metu ji gauna 15 straipsnyje numatytą išmoką.2. Maitinančiai krūtimi KNE jos prašymu, pateikus šį faktą patvirtinančią medicinos pažymą, suteikiamos daugiausia keturių savaičių tikslinės atostogos, prasidedančios nuo jos motinystės atostogų pabaigos, kurių metu ji gauna 15 straipsnyje numatytą išmoką.3. Jei KNE darbdavio nacionalinės teisės aktai nustato ilgesnes motinystės atostogas, laikotarpiui, viršijančiam TGS suteikiamas atostogas, komandiruotė sustabdoma. Tokiu atveju, jei to reikia dėl TGS interesų, komandiruotės pabaigoje prie jos pridedamas sustabdymo trukmę atitinkantis laikotarpis.4. KNE taip pat gali prašyti sustabdyti komandiruotę motinystės ir maitinimo krūtimi atostogų metu. Tokiu atveju, jei to reikia dėl TGS interesų, komandiruotės pabaigoje prie jos pridedamas sustabdymo trukmę atitinkantis laikotarpis.14 straipsnisValdymas ir kontrolėTGS administracija atlieka atostogų valdymą ir kontrolę. Darbo laiko ir nebuvimo darbe kontrolė tenka Generalinio direktorato ar padalinio, kuriame yra paskirtas KNE, atsakomybei.III SKYRIUSIŠMOKOS IR IŠLAIDOS15 straipsnisDienpinigiai1. Komandiruotės metu KNE turi teisę į dienpinigius. Jei atstumas tarp gyvenamosios vietos ir komandiruotės vietos yra 150 km ar mažiau, dienpinigiai yra 26,78 EUR. Jei atstumas yra didesnis už 150 km, dienpinigiai yra 107,1 EUR.2. Jei TGS ar darbdavys neapmokėjo KNE persikraustymo išlaidų, mokama papildoma mėnesinė išmoka kaip nustatyta šioje lentelėje:Atstumas tarp gyvenamosios vietos ir komandiruotės vietos (km) | Suma EUR |0–150 | 0 |> 150 | 68,85 |> 300 | 122,40 |> 500 | 198,90 |> 800 | 321,30 |> 1300 | 504,90 |> 2000 | 604,35 |Ši išmoka mokama kas mėnesį, mėnesiui pasibaigus.3. Šios išmokos mokamos už TGS nustatytų misijų, suteiktų kasmetinių atostogų, motinystės atostogų, tikslinių atostogų ir švenčių laikotarpius.4. KNE, trejus metus, likus šešiems mėnesiams iki komandiruotės, nuolat gyvenę ar vertęsi savo pagrindine profesine veikla vietovėje, esančioje už 150 km ar mažiau nuo komandiruotės vietos, gauna 26,78 EUR dydžio dienpinigius. Šioje nuostatoje neatsižvelgiama į aplinkybes, susijusias su KNE atliktu darbu valstybei, kuri nėra komandiruotės vietos valstybė, ar tarptautinei organizacijai.5. Komandiruotės pradžioje KNE gauna avansinę sumą, lygią 75 dienų dienpinigiams; dėl to per šį laikotarpį jis nebeturi teisės į tokią išmoką. Jei komandiruotė TGS baigiasi iki šio laikotarpio, kuris imamas apskaičiuojant avansą, pabaigos, KNE yra įpareigotas grąžinti atitinkamą sumą už likusią šio laikotarpio dalį.6. Pasikeičiant 1 straipsnio 5 dalyje numatytais laiškais, TGS pranešama apie kiekvieną mokėjimą, panašų į paminėtąjį šio straipsnio 1 dalyje, kuri gauna KNE. Kiekviena tokia suma išskaičiuojama iš pagal minėtą 1 dalį TGS mokamos išmokos.7. Kiekvienais metais, atsižvelgiant į Bendrijos pareigūnų bazinių algų pakeitimą Briuselyje ir Liuksemburge, koreguojami dienpinigiai ir mėnesinės išmokos; toks koregavimas neturi grįžtamosios galios.8. Administracijos ir protokolo generaliniam direktoriui priėmus motyvuotą sprendimą, šiame straipsnyje numatyti dienpinigiai KNE, komandiruotiems į TGS ryšių palaikymo tarnybą, gali būti pakeisti būsto pašalpa, jei to reikia dėl ypatingų komandiruotės šalies aplinkybių.16 straipsnisPapildoma fiksuoto dydžio išmoka1. Išskyrus tuos atvejus, kai KNE gyvenamoji vieta yra už 150 km ar mažiau nuo komandiruotės vietos, tam tikrais atvejais KNE gauna papildomą fiksuoto dydžio išmoką, lygią skirtumui tarp jo darbdavio mokamos bendros metinės algos (atėmus pašalpą šeimai), pridėjus TGS mokamus dienpinigius, ir bazinės algos, mokamos A8 arba B5 rango 1 lygio pareigūnui, atsižvelgiant į KNE suteiktą kategoriją.2. Kartą per metus, atsižvelgiant į Bendrijos pareigūnų bazinių algų pakeitimą, ši išmoka koreguojama; toks koregavimas neturi grįžtamosios galios.17 straipsnisGyvenamoji vieta1. Šiose taisyklėse gyvenamoji vieta yra ta vieta, kur KNE vykdė savo pareigas darbdaviui prieš pat komandiruotę. Komandiruotės vieta yra ta vieta, kur yra įsikūręs TGS padalinis, kuriame paskirtas KNE. Abi vietos nurodomos pasikeičiant 1 straipsnio 5 dalyje nurodytais laiškais.2. Jei komandiravimo kaip KNE laiku nacionalinis ekspertas jau yra savo darbdavio paskirtoje komandiruotėje ne toje vietoje, kur yra pastarojo pagrindinė buveinė, gyvenamąja vieta laikoma ta vieta, kuri yra arčiau komandiruotės vietos.3. Gyvenamoji vieta laikoma komandiruotės vieta, jei:a) trejus metus, likus šešiems mėnesiams iki komandiruotės, KNE nuolat gyveno ar vertėsi savo pagrindine profesine veikla vietovėje, esančioje už 150 km ar mažiau nuo komandiruotės vietos; arbab) tuo metu, kai TGS paprašo komandiruoti ekspertą, komandiruotės vieta yra KNE sutuoktinio ar bet kurio iš jo išlaikomų vaikų pagrindinė gyvenamoji vieta.Šiuo tikslu gyvenamoji vieta, esanti už 150 km ar mažiau nuo komandiruotės vietos, laikoma gyvenamąja vieta komandiruotės vietoje.4. Taikant šį straipsnį neatsižvelgiama į aplinkybes, susijusias su KNE atliktu darbu valstybei, kuri nėra komandiruotės vietos valstybė, ar tarptautinei organizacijai.18 straipsnisKelionių išlaidos1. KNE, kurio gyvenamoji vieta yra toliau kaip už 150 km nuo komandiruotės vietos, turi teisę į kelionių išlaidų atlyginimą:a) jo paties kelionių:- iš gyvenamosios vietos į komandiruotės vietą komandiruotės pradžioje,- iš komandiruotės vietos į gyvenamąją vietą komandiruotei pasibaigus;b) jo sutuoktinio ir išlaikomų vaikų kelionių, jei jie gyvena kartu su KNE ir jei TGS atlygina persikraustymo išlaidas:- komandiruotės pradžioje – persikraustant iš gyvenamosios vietos į komandiruotės vietą,- komandiruotei pasibaigus – iš komandiruotės vietos į gyvenamąją vietą.2. Išskyrus atvejus, kai keliaujama lėktuvu, atlyginama fiksuoto dydžio suma, apsiribojant kelionės geležinkeliu antrąja klase išlaidomis be jokių priedų. Tai taikoma ir kelionėms automobiliu. Jei geležinkeliu reikėtų keliauti daugiau kaip 500 km arba jei važiuojant normaliu keliu reikia kirsti jūrą, gali būti atlyginamos kelionės lėktuvu išlaidos, imant sumažintos kainos bilietą (PEX arba APEX), pateikus bilietus ir įsodinimo kuponus.3. Nukrypstant nuo 1 dalies, KNE, įrodę, kad jie pakeitė vietą, kurioje jie versis savo pagrindine veikla komandiruotei pasibaigus, turi teisę į kelionės į tą vietą išlaidų atlyginimą atsižvelgiant į pirmiau nustatytas ribas. Atlyginama ne didesnė suma už tą, į kurią KNE būtų turėjęs teisę, jei grįžtų į savo gyvenamąją vietą.4. Jei KNE persikraustė iš savo gyvenamosios vietos į komandiruotės vietą, pagal TGS galiojančias nuostatas kiekvienais metais jis turi teisę į fiksuoto dydžio mokėjimą, lygų jo, jo sutuoktinio ir išlaikomų vaikų išlaidoms už kelionę iš komandiruotės vietos atgal į jo gyvenamąją vietą.19 straipsnisPersikraustymo išlaidos1. Išskyrus tuos atvejus, kai taikomas 15 straipsnio 4 dalies antrasis sakinys, KNE gali perkraustyti savo asmeninius daiktus iš gyvenamosios vietos į komandiruotės vietą TGS sąskaita, TGS iš anksto sutikus, vadovaudamasis tuo metu TGS galiojančiomis taisyklėmis dėl persikraustymo išlaidų atlyginimo, jei yra įvykdytos šios sąlygos:a) pradinė komandiruotės trukmė turi būti dveji metai;b) KNE gyvenamoji vieta turi būti už 100 km ar toliau nuo komandiruotės vietos;c) KNE turi persikraustyti per šešis mėnesius nuo komandiruotės pradžios;d) leidimo turi būti paprašyta likus bent dviems mėnesiams iki planuojamos persikraustymo datos;e) darbdavys neatlygina persikraustymo išlaidų;f) KNE privalo nusiųsti TGS sąmatų, čekių ir sąskaitų-faktūrų originalus ir savo darbdavio pažymą, patvirtinančią, kad darbdavys neatlygina persikraustymo išlaidų.2. Atsižvelgiant į šio straipsnio 3 ir 4 dalis, jei TGS atlygino persikraustymo į komandiruotės vietą išlaidas, komandiruotės pabaigoje TGS iš anksto sutikus KNE turi teisę į persikraustymo iš komandiruotės vietos į gyvenamąją vietą išlaidų atlyginimą, vadovaujantis tuo metu TGS galiojančiomis taisyklėmis dėl persikraustymo išlaidų atlyginimo, jei yra įvykdytos šio straipsnio 1 dalies d, e ir f punktuose nustatytos sąlygos bei šios sąlygos:a) KNE gali persikraustyti ne anksčiau kaip likus trims mėnesiams iki komandiruotės pabaigos;b) KNE turi persikraustyti per šešis mėnesius nuo komandiruotės pabaigos.3. KNE, kurio komandiruotė buvo nutraukta jo arba darbdavio prašymu per dvejus metus nuo komandiruotės pradžios, neturi teisės į persikraustymo į gyvenamąją vietą išlaidų atlyginimą.4. KNE įrodžius, kad pasikeitė vieta, kurioje jis versis savo pagrindine veikla komandiruotei pasibaigus, gali būti atlygintos persikraustymo į tą naują vietą išlaidos, bet ne daugiau už tą sumą, kuri būtų sumokėta, jei KNE būtų persikraustęs į gyvenamąją vietą.20 straipsnisMisijos ir misijų išlaidos1. Atsižvelgiant į 4 straipsnį, KNE gali būti išsiųstas į misiją.2. Misijos išlaidos atlyginamos vadovaujantis TGS galiojančiomis nuostatomis.21 straipsnisMokymasKNE turi teisę dalyvauti TGS organizuojamuose mokymo kursuose, jei to reikia dėl TGS interesų. Priimant sprendimą leisti dalyvauti kursuose atsižvelgiama į KNE motyvuotus interesus, ypač į jo profesinę karjerą po komandiruotės.22 straipsnisAdministracinės nuostatos1. Pirmąją komandiruotės dieną KNE atvyksta į atitinkamą Personalo ir administracijos generalinio direktorato padalinį įvykdyti privalomuosius administracinius formalumus. Jis pradeda savo veiklą pirmąją arba šešioliktąją mėnesio dieną.2. Į TGS ryšių palaikymo tarnybą paskirtas KNE atvyksta į atitinkamą TGS padalinį jo komandiruotės vietoje.3. Mokėjimus atlieka TGS atitinkamas padalinis; mokama eurais į banko sąskaitą, atidarytą komandiruotės vietos banke.IV SKYRIUSTAISYKLIŲ TAIKYMAS KOMANDIRUOTAJAM NACIONALINIAM KARINIAM PERSONALUI23 straipsnisKomandiruotajam kariniam personalui taikomos taisyklėsAtsižvelgiant į 24–33 straipsnius, šios taisyklės taip pat taikomos kariniam personalui, komandiruojamam į TGS Europos Sąjungos kariniam štabui sudaryti pagal 2001 m. sausio 22 d. Tarybos sprendimą 2001/80/BUSP dėl Europos Sąjungos karinio štabo įsteigimo [1].24 straipsnisSąlygosKomandiruotės metu komandiruotasis karinis personalas turi atlikti mokamą tarnybą valstybės narės karinėse pajėgose. Jie turi būti valstybės narės piliečiai.25 straipsnisSamdymasNukrypstant nuo 1 straipsnio 3 dalies antrojo sakinio, Generalinis Sekretorius/Vyriausiasis įgaliotinis nustato komandiruotojo karinio personalo samdymo tvarką.26 straipsnisPasikeitimas laiškaisTaikydamas 1 straipsnio 5 dalį Generalinis Sekretorius/Vyriausiasis įgaliotinis pasikeičia laiškais su atitinkamos valstybės narės nuolatine atstovybe.27 straipsnisKomandiruotės trukmė1. Nukrypstant nuo 2 straipsnio 1 dalies, komandiruotė negali būti trumpesnė kaip šeši mėnesiai ir ilgesnė kaip treji metai bei gali būti pratęsta, bet iš viso negali būti ilgesnė kaip ketveri metai.3. Nukrypstant nuo 2 straipsnio 3 dalies b punkto, išskyrus išimtinius atvejus, nuo pirmesnės komandiruotės pabaigos iki kitos komandiruotės turi būti praėję ne mažiau kaip treji metai, jei to reikalauja sąlygos ir dėl to sutinka Generalinis Sekretorius/Vyriausiasis įgaliotinis.28 straipsnisUžduotysNukrypstant nuo 4 straipsnio 1 dalies, komandiruotasis karinis personalas, pavaldus Generaliniam Sekretoriui/Vyriausiajam įgaliotiniui, vykdo misijas, atlieka užduotis ir vykdo pareigas, priskirtas jiems pagal Sprendimo 2001/80/BUSP priedą.29 straipsnisIšorės įsipareigojimaiNukrypstant nuo 4 straipsnio 2 dalies, išskyrus tuos atvejus, kai Generalinio Sekretoriaus/Vyriausiojo įgaliotinio vardu yra suteiktas specialus mandatas, komandiruotasis karinis personalas negali įpareigoti TGS prieš išorės institucijas.30 straipsnisSaugumo leidimasNukrypstant nuo 4 straipsnio 5 dalies, pasikeičiant 1 straipsnio 5 dalyje nurodytais laiškais, turi būti nurodytas atitinkamas komandiruotojo karinio personalo nario saugumo leidimo lygis, kuris negali būti žemesnis už SECRET lygį.31 straipsnisProfesinė patirtisNukrypstant nuo 6 straipsnio 1 dalies, į TGS gali būti komandiruojamas karinio personalo narys, dirbantis administraciniame ar patariamajame lygyje ir turintis gerą kompetenciją pareigoms atlikti.32 straipsnisKomandiruotės sustabdymas ir nutraukimas1. Generalinis Sekretorius/Vyriausiasis įgaliotinis duoda leidimą taikyti 7 straipsnį komandiruotajam karinio personalo nariui.2. Nukrypstant nuo 8 straipsnio, komandiruotė gali būti nutraukta jei to reikia dėl TGS ar komandiruotojo karinio personalo nario nacionalinės administracijos interesų ar dėl bet kokios kitos pakankamos priežasties.33 straipsnisRimtas pareigų nevykdymas1. Nukrypstant nuo 8 straipsnio 3 dalies, komandiruotė gali būti nutraukta be įspėjimo, jei komandiruotasis karinio personalo narys tyčia ar dėl neatsargumo nevykdo savo pareigų. Generalinis Sekretorius/Vyriausiasis įgaliotinis priima sprendimą po to, kai atitinkamam asmeniui buvo suteikta galimybė apsiginti. Prieš priimdamas sprendimą, Generalinis Sekretorius/Vyriausiasis įgaliotinis praneša apie tai tos valstybės narės, kurios pilietis yra komandiruotasis karinio personalo narys, nuolatiniam atstovui. Po šio sprendimo nebeapmokamos 18 ir 19 straipsniuose numatytos išlaidos.Prieš priimant pirmoje pastraipoje minimą sprendimą, komandiruotojo karinio personalo nario komandiruotė gali būti sustabdyta, jei Generalinis Sekretorius/Vyriausiasis įgaliotinis apkaltina jį rimtu pareigų nevykdymu, prieš tai atitinkamam asmeniui suteikus galimybę apsiginti. Sustabdymo, kuris negali trukti ilgiau kaip tris mėnesius, metu nemokamos 15 ir 16 straipsniuose numatytos išmokos.2. Generalinis Sekretorius/Vyriausiasis įgaliotinis gali supažindinti nacionalines valdžios institucijas apie bet kokį šiame sprendime nustatytų ar minimų taisyklių pažeidimą, kurį karinio personalo narys padarė komandiruotės metu.3. Komandiruotės metu karinio personalo nariui ir toliau taikomos jo nacionalinės drausmės taisyklės.34 straipsnisDarbo laikasKomandiruotajam kariniam personalui netaikomas 10 straipsnio 2 dalies antrasis sakinys.35 straipsnisTikslinės atostogosNukrypstant nuo 12 straipsnio 4 dalies, TGS gali suteikti papildomas nemokamas tikslines atostogas darbdavio organizuojamiems mokymams, jei dėl to darbdavys pateikė tinkamai pagrįstą prašymą.36 straipsnisIšmokosNukrypstant nuo 15 straipsnio 1 dalies ir 16 straipsnio, pasikeičiant 1 straipsnio 5 dalyje minėtais laiškais, gali būti nurodyta, kad šiose nuostatose numatytos išmokos nebus mokamos.37 straipsnisGyvenamoji vieta1. Laikoma, kad komandiruotojo karinio personalo nario gyvenamoji vieta yra tos valstybės narės, kurios pilietis jis yra, sostinė, jei vadovaujantis 17 straipsnio 1 ir 2 dalimis bei 3 dalies a punktu jo gyvenamoji vieta yra už 150 km ar mažiau nuo komandiruotės vietos.2. Laikoma, kad komandiruotojo karinio personalo nario gyvenamoji vieta yra tos valstybės narės, kurios pilietis jis yra, sostinė, jei jo sutuoktinio ar vaiko (vaikų) pagrindinė gyvenamoji vieta, numatyta 17 straipsnio 3 dalies b punkte, yra ne komandiruotės vietos valstybėje narėje.V SKYRIUSBAIGIAMOSIOS NUOSTATOS38 straipsnisPanaikinimasNetenka galios šie sprendimai:- 1997 m. birželio 25 d. Tarybos sprendimas dėl nacionaliniams ekspertams, įgyvendinant kovos su organizuotu nusikalstamumu planą, komandiruojamiems dirbti Tarybos Generaliniame sekretoriate (Teisingumo ir vidaus reikalų Generaliniame direktorate), taikomų taisyklių,- 1999 m. kovo 22 d. Tarybos sprendimas dėl nacionaliniams ekspertams, atliekant Europos Sąjungos teisyno teisingumo ir vidaus reikalų srityse priėmimo, taikymo ir veiksmingo įgyvendinimo kolektyvinį vertinimą šalyse kandidatėse, komandiruojamiems dirbti Tarybos Generaliniame sekretoriate (Teisingumo ir vidaus reikalų Generaliniame direktorate), taikomų taisyklių,- 2000 m. gruodžio 22 d. Tarybos sprendimas 2001/41/EB dėl nacionaliniams ekspertams, pagal Europos Sąjungos Tarybos Generalinio sekretoriato pareigūnų ir nacionalinių administracijų ar tarptautinių organizacijų pareigūnų mainų sistemą komandiruojamiems dirbti Tarybos Generaliniame Sekretoriate, taikomų taisyklių [2], ir- 2001 m. birželio 25 d. Tarybos sprendimas 2001/496/BUSP dėl nacionaliniam kariniam personalui, komandiruojamam į Tarybos Generalinį sekretoriatą Europos Sąjungos kariniam štabui sudaryti, taikomų taisyklių [3].39 straipsnisĮsigaliojimasŠis sprendimas įsigalioja jo paskelbimo Europos Sąjungos oficialiajame leidinyje dieną.Kiekvienai naujai komandiruotei ar pratęstai komandiruotei jis taikomas nuo pirmosios mėnesio, einančio po jo įsigaliojimo, dienos.Priimta Liuksemburge, 2003 m. birželio 16 d.Tarybos varduPirmininkasG. Papandreou[1] OL L 27, 2001 1 30, p. 7.[2] OL L 11, 2001 1 16, p. 35. Sprendimas su pakeitimais, padarytais Sprendimu 2002/34/EB (OL L 15, 2002 1 17, p. 29).[3] OL L 181, 2001 7 4, p. 1. Sprendimas su pakeitimais, padarytais Sprendimu 2002/34/EB.--------------------------------------------------


title: 2014 m. liepos 18 d. Tarybos sprendimas 2014/475/BUSP, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

text:
19.7.2014

               LT

               Europos Sąjungos oficialusis leidinys

               L 214/28

         TARYBOS SPRENDIMAS 2014/475/BUSP
   2014 m. liepos 18 d.
   kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2014 m. kovo 17 d. Taryba priėmė Sprendimą 2014/145/BUSP (1);

               (2)

               atsižvelgiant į padėties Ukrainoje sunkumą, turėtų būti išplėstos lėšų ir ekonominių išteklių įšaldymo sąlygos jį taikant juridiniams asmenims, subjektams ar organizacijoms, kurie materialiai ar finansiškai remia veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi;

               (3)

               šioms priemonėms įgyvendinti reikalingi tolesni Sąjungos veiksmai;

               (4)

               Sprendimas 2014/145/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2014/145/BUSP 2 straipsnio 1 dalis pakeičiama taip:

      „1.   Visos lėšos ir ekonominiai ištekliai, kurie nuosavybės teise priklauso, kuriuos turi, valdo ar kontroliuoja:

                  —

                  fiziniai asmenys, atsakingi už veiksmus ar politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, taip pat už veiksmus ar politiką, kuriais kenkiama stabilumui ar saugumui Ukrainoje arba į juos kėsinamasi, ir tuos veiksmus bei tą politiką aktyviai remiantys ar įgyvendinantys fiziniai asmenys, arba fiziniai asmenys, kurie trukdo tarptautinių organizacijų darbui Ukrainoje, ir su jais susiję fiziniai ar juridiniai asmenys, subjektai ar organizacijos;

                  —

                  juridiniai asmenys, subjektai ar organizacijos, kurie materialiai ar finansiškai remia veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi; ar

                  —

                  juridiniai asmenys, subjektai arba organizacijos Kryme ar Sevastopolyje, kurių nuosavybė buvo perduota nesilaikant Ukrainos teisės, arba juridiniai asmenys, subjektai arba organizacijos, kuriems toks perdavimas buvo naudingas,

            išvardyti priede, yra įšaldomi.“.

   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2014 m. liepos 18 d.

            Tarybos vardu

            Pirmininkas

         S. GOZI

      (1)  2014 m. kovo 17 d. Tarybos sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 78, 2014 3 17, p. 16).


title: 1989 m. birželio 19 d. Tarybos sprendimas, įsteigiantis Europos Bendrijų statistikos programų komitetą

text:
Svarbus teisinis pranešimas

|

31989D0382

Oficialusis leidinys L 181 , 28/06/1989 p. 0047 - 0047 specialusis leidimas suomių kalba: skyrius 13 tomas 19 p. 0021  specialusis leidimas švedų kalba: skyrius 13 tomas 19 p. 0021

		Tarybos sprendimas1989 m. birželio 19 d.įsteigiantis Europos Bendrijų statistikos programų komitetą(89/382/EEB, Euratomas)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į Europos atominės energetikos bendrijos steigimo sutartį,atsižvelgdama į Komisijos pateiktą sprendimo projektą,atsižvelgdama į Europos Parlamento nuomonę [1],kadangi 1989 m. birželio 19 d. Tarybos rezoliucija dėl prioritetinių veiksmų plano įgyvendinimo statistinės informacijos srityje: Europos Bendrijų statistikos programa (1989–1992 m.) [2] pabrėžė poreikį parengti išsamią ir nuoseklią statistikos programą, remiančią Europos Bendrijų tikslus;kadangi Statistikos programai įgyvendinti reikia priimti Bendrijos poreikius atitinkančius sprendimus, nustatyti prioritetus ir įvesti tvarką, kuri sustiprintų esamą glaudų valstybių narių ir Komisijos bendradarbiavimą;kadangi siekiant tokio bendradarbiavimo reikėtų įsteigti komitetą, kuris padėtų Komisijai įgyvendinti Europos Bendrijų statistikos programas;kadangi pageidautina, jog toks bendradarbiavimas apimtų visas sritis, įtrauktas į Europos Bendrijų statistikos programas,PRIĖMĖ ŠĮ SPRENDIMĄ:1 straipsnisĮkuriamas Statistikos programų komitetas (toliau – Komitetas), kurį sudaro valstybių narių statistikos institucijų atstovai ir kuriam pirmininkauja Komisijos atstovas (Europos Bendrijų statistikos tarnybos generalinis direktorius).2 straipsnisKomitetas padeda Komisijai iš esmės koordinuoti daugiametes statistikos programas, kad užtikrinti, jog veiksmai, kurių turi būti imtasi, atitiktų veiksmus, kurių nuspręsta imtis pagal nacionalines statistikos programas.3 straipsnisKomisija konsultuojasi su Komitetu dėl:a) priemonių, kurių ketina imtis, kad įgyvendintų daugiametėse statistikos programose numatytus tikslus, ir jų įgyvendinimo priemonių bei terminų;b) daugiamečių statistikos programų raidos;c) bet kokių kitų klausimų, ypač metodologijos klausimų, kurie kyla kuriant ar įgyvendinant statistikos programas ir kuriuos pateikia pirmininkas savo iniciatyva arba kurios nors valstybės narės prašymu.4 straipsnisBe to, Komitetas atlieka tas funkcijas, kurias jam skiria Taryba statistikos srityje priimamais teisės aktais, laikydamasis šiuose teisės aktuose pagal Sprendimą 87/373/EEB [3] nustatytos tvarkos.5 straipsnisKomitetas parengia metų pranešimą, kuriame pateikiama statistinio darbo, už kurį Komitetas atsako, apžvalga. Komisija pranešimą nusiunčia Europos Parlamentui ir Tarybai.6 straipsnisKomitetas parengia savo darbo tvarkos taisykles.Priimta Liuksemburge, 1989 m. birželio 19 d.Tarybos varduPirmininkasC. Solchaga Catalan[1] OL C 158, 1989 6 26.[2] OL C 161, 1989 6 28, p. 1.[3] OL L 197, 1987 7 18, p. 33.--------------------------------------------------


title: 2011/121/ES: 2011 m. vasario 21 d. Komisijos sprendimas dėl 2012–2014 m. visos Europos Sąjungos oro navigacijos paslaugų teikimo veiklos rezultatų tikslų ir įspėjamųjų ribų nustatymo  Tekstas svarbus EEE

text:
23.2.2011

               LT

               Europos Sąjungos oficialusis leidinys

               L 48/16

         KOMISIJOS SPRENDIMAS
   2011 m. vasario 21 d.
   dėl 2012–2014 m. visos Europos Sąjungos oro navigacijos paslaugų teikimo veiklos rezultatų tikslų ir įspėjamųjų ribų nustatymo
   (Tekstas svarbus EEE)
   (2011/121/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 549/2004, nustatantį bendro Europos dangaus sukūrimo pagrindą (Pagrindų reglamentas) (1), ypač į jo 11 straipsnio 1 dalį,
   kadangi:

               (1)

               2010 m. liepos 29 d. Komisijos reglamente (ES) Nr. 691/2010, kuriuo nustatomas oro navigacijos paslaugų teikimo ir tinklo funkcijų veiklos rezultatų planas ir iš dalies keičiamas Reglamentas (EB) Nr. 2096/2005, nustatantis bendruosius oro navigacijos paslaugų teikimo reikalavimus (2), numatyta, kad Komisija turėtų priimti visos Europos Sąjungos veiklos rezultatų tikslus.

               (2)

               2010 m. gegužės 27 d. Komisija surengė konsultaciją su visomis Reglamento (EB) Nr. 549/2004 10 straipsnio 3 dalyje išvardytomis suinteresuotosiomis šalimis dėl visos Europos Sąjungos veiklos rezultatų tikslų nustatymo metodo ir procesų.

               (3)

               2010 m. liepos 29 d. Komisija, remdamasi Reglamento (ES) Nr. 691/2010 3 straipsniu, paskyrė veiklos rezultatų vertinimo įstaigą, kuri padės jai įgyvendinti veiklos rezultatų planą.

               (4)

               Veiklos rezultatų vertinimo įstaiga, bendradarbiaudama su Europos aviacijos saugos agentūra (EASA), parengė visos Europos Sąjungos veiklos rezultatų tikslų pasiūlymus – 2010 m. rugpjūčio 2 d. dėl jų konsultuotasi su suinteresuotosiomis šalimis, kaip reikalaujama Reglamento (ES) Nr. 691/2010 9 straipsnio 1 dalyje.

               (5)

               Konsultuojantis su EASA patikrinta, ar veiklos rezultatų vertinimo įstaigos pasiūlyti visos Europos Sąjungos veiklos rezultatų aplinkosaugos, pajėgumo ir ekonominio efektyvumo tikslai suderinami su saugos tikslais – pastariesiems teikiama pirmenybė.

               (6)

               2010 m. rugsėjo 27 d. veiklos rezultatų vertinimo įstaiga Komisijai pateikė visos Europos Sąjungos 2012–2014 m. veiklos rezultatų tikslų rekomendacijų ataskaitą; ataskaitoje pagrindžiama kiekviena rekomendacija, nurodomos prielaidos ir pagrindimas, kuriais remiantis nustatyti tikslai, prieduose pateikiamas konsultacijų dokumentas, kuriame apibendrinamas konsultavimosi procesas, taip pat atsiliepimų į pastabas dokumentas, kuriame nurodoma, kaip atsižvelgta į pastabas rengiant rekomendacijas Komisijai.

               (7)

               Visos Europos Sąjungos veiklos rezultatų tikslai grindžiami Komisijos ir veiklos rezultatų vertinimo įstaigos 2010 m. lapkričio 24 d. turėta informacija. Remiantis valstybių narių prognozėmis, Komisijai ir Eurokontrolei pateiktomis pagal Komisijos reglamento (EB) Nr. 1794/2006 (3) nuostatas, nustatytas maršrutinių oro navigacijos paslaugų vidutinis Europos Sąjungos vienetinis tarifas 2014 m. bus 55,91 EUR (realus apskaičiavimas eurais 2009 m.), o tarpinės metinės vertės – 58,38 EUR 2012 m. ir 56,95 EUR 2013 m. Nustatant šias vertes atsižvelgta į naujausias Eurokontrolės agentūros planuojamas sąnaudas, įskaitant vienkartinę maršrutinių paslaugų vieneto kainos 0,69 EUR nuolaidą ES valstybėms narėms 2011 m. Komisija, atsižvelgdama į veiklos rezultatų vertinimo įstaigos ataskaitą ir efektyvumo didinimą, kurio galima tikėtis laipsniškai ir koordinuotai įgyvendinant visas antrame bendro Europos dangaus iniciatyvos dokumentų rinkinyje numatytas priemones, mano, kad galima nustatyti mažesnę, palyginti su jungtiniais valstybių narių planais, visos Europos Sąjungos ekonominio efektyvumo tikslo vertę.

               (8)

               2009 m. kovo 30 d. Taryba patvirtino (4) Europos oro eismo valdymo pagrindinį planą – nuolat tobulinamą dokumentą, kuriame išdėstytos bendrai sutartos SESAR kūrimo ir diegimo gairės. Jame išdėstyta politinė vizija ir Komisijos aukšto lygio tikslas pagrindinėse su bendru Europos dangumi ir jo technologiniu ramsčiu susijusiose saugos, aplinkosaugos, pajėgumo ir ekonominio efektyvumo srityse; visos Europos Sąjungos veiklos rezultatų tikslų nustatymas turėtų būti laikomas proceso, kuriuo siekiama šių tikslų, dalimi.

               (9)

               Per pirmąjį veiklos rezultatų plano atskaitinį laikotarpį Komisija, patariama EASA, turėtų įvertinti ir patvirtinti pagrindinius saugos veiklos rezultatų rodiklius siekdama užtikrinti, kad saugos rizika būtų tinkamai nustatyta, sumažinta ir valdoma. Valstybės narės turėtų stebėti ir skelbti šiuos pagrindinius veiklos rezultatų rodiklius ir gali nustatyti atitinkamus tikslus.

               (10)

               Taikant Reglamento (ES) Nr. 691/2010 18 konstatuojamąją dalį, 10 ir 13 straipsnius, II priedo 1.2 skirsnį ir III priedo 1 skirsnį, nacionaliniai arba funkcinių oro erdvės blokų veiklos rezultatų tikslai nebūtinai turi atitikti visos Europos Sąjungos veiklos rezultatų tikslus; jie turi būti suderinami su šiais visos Europos Sąjungos veiklos rezultatų tikslais. Nacionaliniuose ar funkcinių oro erdvės blokų veiklos rezultatų planuose turėtų būti atsižvelgta į šį suderinamumą.

               (11)

               Nacionalinius ar funkcinių oro erdvės blokų veiklos rezultatų planus ir tikslus Komisija turėtų vertinti bendrai, subalansuotai atsižvelgdama į kiekvieno tikslo svarbą kitų tikslų atžvilgiu, apsvarstydama pagrįstus kompromisus dėl veiklos rezultatų skirtingose srityse, ir atsižvelgdama į tai, kad pirmenybė teikiama saugos tikslams. Vertinant turėtų būti atsižvelgta į vietos aplinkybes, visų pirma valstybėse narėse, kuriose maži vienetiniai tarifai arba taikomas Europos paramos mechanizmas, pvz., išlaidų valdymo priemonės, kurių imtasi, numatytos sąnaudos konkrečioms veiklos rezultatų gerinimo programoms tam tikrose veiklos srityse, taip pat specifinės ypatybės, įskaitant ir laimėjimus, ir nesėkmes. Taikant Reglamento (ES) Nr. 691/2010 13 straipsnio 1 dalį turėtų būti tinkamai atsižvelgiama į galimą aplinkybių raidą nuo visos Europos Sąjungos veiklos rezultatų tikslų priėmimo dienos iki vertinimo dienos. Vertinant taip pat turėtų būti atsižvelgiama į pažangą, kurią valstybės narės nuo Europos Parlamento ir Tarybos reglamento (ES) Nr. 1070/2009 (5) priėmimo padarė įvairiose svarbiose veiklos srityse, visų pirma ekonominio efektyvumo srityje.

               (12)

               Taikant Reglamento (EB) Nr. 1794/2006 nuostatas, valstybėms narėms turėtų būti leidžiama iki 2011 m. pabaigos gautą pelną ar patirtą nuostolį perkelti į kitus metus.

               (13)

               Šiame sprendime nustatytos priemonės atitinka Bendro dangaus komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Visos Europos Sąjungos veiklos rezultatų tikslai
   Nustatomi šie ataskaitinio laikotarpio nuo 2012 m. sausio 1 d. iki 2014 m. gruodžio 31 d. visos Europos Sąjungos veiklos rezultatų tikslai:
   a)   aplinkosaugos tikslas– 2014 m. vidutinį horizontalaus maršrutinio skrydžio veiksmingumo rodiklį pagerinti 0,75 procentinio punkto, palyginti su 2009 m. rodikliu;
   b)   pajėgumo tikslas– vidutinį oro eismo srautų valdymo (ATFM) maršrutinį užlaikymą pagerinti tiek, kad 2014 m. jis būtų ne didesnis kaip 0,5 min. skrydžiui;
   c)   ekonominio efektyvumo tikslas– vidutinį nustatytą visos Europos Sąjungos maršrutinių oro navigacijos paslaugų vienetinį tarifą sumažinti nuo 59,97 EUR 2011 m. iki 53,92 EUR 2014 m. (realiai apskaičiuota eurais 2009 m.), taikant tarpines metines 57,88 EUR 2012 m. ir 55,87 EUR 2013 m. vertes.
   2 straipsnis
   Įspėjamosios ribos
   1.   Visų pagrindinių veiklos rezultatų rodiklių, taikomų veiklos rezultatų atskaitiniu laikotarpiu, įspėjamoji riba, nuo kurios gali būti pradėtas taikyti Reglamento (ES) Nr. 691/2010 18 straipsnyje nurodytas įspėjamasis mechanizmas, yra veiklos rezultatų vertinimo įstaigos užregistruotas bent 10 % tikrojo eismo nuokrypis per kalendorinius metus, palyginti su eismo prognozėmis, nurodytomis 3 straipsnyje.
   2.   Su ekonominio efektyvumo rodikliu susijusi išlaidų raidos įspėjamoji riba, nuo kurios gali būti pradėtas taikyti Reglamento (ES) Nr. 691/2010 18 straipsnyje nurodytas įspėjamasis mechanizmas, yra veiklos rezultatų vertinimo įstaigos užregistruotas bent 10 % tikrųjų išlaidų nuokrypis per kalendorinius metus, palyginti su orientacinėmis apibrėžtosiomis išlaidomis, nurodytomis 3 straipsnyje.
   3 straipsnis
   Prielaidos
   Šio sprendimo 1 ir 2 straipsniai grindžiami tokiomis prielaidomis:

               1.

               Prognozuojamas visos Europos Sąjungos eismas, išreikštas maršrutinių paslaugų vienetais: 108 776 000 2012 m., 111 605 000 2013 m., 114 610 000 m.

               2.

               Orientacinės apibrėžtosios išlaidos, prognozuojamos visos Europos Sąjungos lygiu (realiai apskaičiuotos eurais 2009 m.): 6,296 mlrd. EUR 2012 m., 6,234 mlrd. EUR 2013 m., 6,179 mlrd. EUR 2014 m.

         4 straipsnis
   Visos Europos Sąjungos tikslų persvarstymas
   Pagal Reglamento (ES) Nr. 691/2010 16 straipsnio 1 dalį Komisija nusprendžia persvarstyti 1 straipsnyje nustatytus visos Europos Sąjungos tikslus jei, prieš prasidedant atskaitiniam laikotarpiui, ji turi pagrįstų įrodymų, kad pradiniai duomenys, prielaidos ir (arba) pagrindimas, kuriais remiantis nustatyti pradiniai visos Europos Sąjungos tikslai, nebegalioja.
   5 straipsnis
   Įsigaliojimas
   Šis sprendimas įsigalioja jo paskelbimo Europos Sąjungos oficialiajame leidinyje dieną. Po 2012 m. sausio 1 d. priimti nacionaliniai ar funkcinių oro erdvės blokų veiklos rezultatų planai taikomi atgaline data nuo atskaitinio laikotarpio pirmosios dienos.

      Priimta Briuselyje 2011 m. vasario 21 d.

            Komisijos vardu

            Pirmininkas

         José Manuel BARROSO

      (1)  OL L 96, 2004 3 31, p. 1.

      (2)  OL L 201, 2010 8 3, p. 1.

      (3)  OL L 341, 2006 12 7, p. 3.

      (4)  Tarybos sprendimas 2009/320/EB (OL L 95, 2009 4 9, p. 41).

      (5)  OL L 300, 2009 11 14, p. 34.


title: 2005/453/EB, Euratomas: 2005 m. birželio 13 d. Tarybos sprendimas, dėl Europos ekonomikos ir socialinių reikalų komiteto nario skyrimo

text:
23.6.2005

               LT

               Europos Sąjungos oficialusis leidinys

               L 160/24

         TARYBOS SPRENDIMAS
   2005 m. birželio 13 d.
   dėl Europos ekonomikos ir socialinių reikalų komiteto nario skyrimo
   (2005/453/EB, Euratomas)
   EUROPOS SĄJUNGOS TARYBA,
   atsižvelgdama į Europos Bendrijos steigimo sutartį, ypač į jos 259 straipsnį,
   atsižvelgdama į Europos atominės energijos bendrijos steigimo sutartį, ypač į jos 167 straipsnį,
   atsižvelgdama į 2002 m. rugsėjo 17 d. Tarybos sprendimą 2002/758/EB, Euratomas dėl Ekonomikos ir socialinių reikalų komiteto narių skyrimo laikotarpiui nuo 2002 m. rugsėjo 21 d. iki 2006 m. rugsėjo 20 d. (1),
   atsižvelgdama į Lietuvos Vyriausybės pasiūlytą kandidatūrą,
   atsižvelgdama į Komisijos nuomonę,
   kadangi:
   dėl Arvydo ŽYGIO atsistatydinimo, apie kurį Tarybai buvo pranešta 2005 m. sausio 10 d., Europos ekonomikos ir socialinių reikalų komiteto nario vieta tapo laisva,
   NUSPRENDĖ:
   1 straipsnis
   Vitas MAČIULIS skiriamas Europos ekonomikos ir socialinių reikalų komiteto nariu vietoje Arvydo ŽYGIO likusiam pastarojo kadencijos laikui iki 2006 m. rugsėjo 20 d.
   2 straipsnis
   Šis sprendimas skelbiamas Europos Sąjungos oficialiajame leidinyje.
   Jis įsigalioja jo priėmimo dieną.

      Priimta Liuksemburge, 2005 m. birželio 13 d.

            Tarybos vardu

            Pirmininkas

         J. ASSELBORN

      (1)  OL L 253, 2002 9 21, p. 9.


title: 2014 m. kovo 17 d. Tarybos sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

text:
17.3.2014

               LT

               Europos Sąjungos oficialusis leidinys

               L 78/16

      TARYBOS SPRENDIMAS 2014/145/BUSP
   2014 m. kovo 17 d.
   dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2014 m. kovo 6 d. Sąjungos valstybių narių valstybių arba vyriausybių vadovai griežtai pasmerkė Rusijos Federacijos įvykdytą Ukrainos suverenumo ir teritorinio vientisumo pažeidimą, kuris nebuvo išprovokuotas, ir paragino Rusijos Federaciją nedelsiant sugrąžinti savo karines pajėgas į jų nuolatinio dislokavimo vietas, laikantis atitinkamų susitarimų. Jie paragino Rusijos Federaciją nedelsiant užtikrinti galimybę dalyvauti tarptautiniams stebėtojams. Valstybių arba vyriausybių vadovai laikėsi nuomonės, kad Krymo Autonominės Respublikos Aukščiausiosios Tarybos sprendimas surengti referendumą dėl būsimo teritorijos statuso prieštarauja Ukrainos konstitucijai ir todėl yra neteisėtas;

               (2)

               valstybių arba vyriausybių vadovai nusprendė imtis veiksmų, įskaitant 2014 m. kovo 3 d. Tarybos susitikime numatytas priemones – visų pirma, sustabdyti dvišales derybas su Rusijos Federacija vizų klausimais, taip pat derybas su Rusijos Federacija dėl naujo visaapimančio susitarimo, kuris pakeistų dabartinį Partnerystės ir bendradarbiavimo susitarimą;

               (3)

               valstybių arba vyriausybių vadovai pabrėžė, kad išeitis iš krizės turėtų būti rasta Ukrainos ir Rusijos Federacijos vyriausybių derybomis, įskaitant galimus daugiašalius mechanizmus, ir kad jei per ribotą laiką nebus pasiekta rezultatų, Sąjunga nuspręs dėl tokių papildomų priemonių, kaip draudimas keliauti, turto įšaldymas bei ES ir Rusijos aukščiausiojo lygio susitikimo atšaukimas;

               (4)

               dabartinėmis aplinkybėmis draudimas keliauti ir turto įšaldymas turėtų būti nustatytas asmenims, atsakingiems už veiksmus, kuriais siekiama pakenkti arba keliama grėsmė Ukrainos teritoriniam vientisumui, suverenumui ir nepriklausomybei, įskaitant Ukrainos konstitucijai prieštaraujančius veiksmus dėl būsimo bet kokios jos teritorijos dalies statuso, taip pat su jais susijusiems asmenims, subjektams bei organizacijoms;

               (5)

               tam tikroms priemonėms įgyvendinti reikalingi tolesni Sąjungos veiksmai,

         PRIĖMĖ ŠĮ SPRENDIMĄ:
   1 straipsnis
   1.   Valstybės narės imasi būtinų priemonių, kad užkirstų kelią atvykimui į jų teritorijas ar vykimui per jas tranzitu fiziniams asmenims, atsakingiems už veiksmus, kuriais siekiama pakenkti arba keliama grėsmė Ukrainos teritoriniam vientisumui, suverenumui ir nepriklausomybei, taip pat su jais susijusiems fiziniams asmenims, išvardytiems priede.
   2.   1 dalis neįpareigoja valstybės narės atsisakyti įleisti į savo teritoriją savo piliečių.
   3.   1 dalis nedaro poveikio tiems atvejams, kai valstybė narė privalo laikytis įsipareigojimo pagal tarptautinę teisę, būtent:

               a)

               kaip tarptautinės tarpvyriausybinės organizacijos priimančiosios šalies;

               b)

               kaip Jungtinių Tautų rengiamos ar globojamos tarptautinės konferencijos priimančiosios šalies;

               c)

               pagal daugiašalį susitarimą dėl privilegijų ir imunitetų; arba

               d)

               pagal 1929 m. Šventojo Sosto (Vatikano Miesto Valstybės) ir Italijos sudarytą Taikinimo sutartį (Laterano paktą).

         4.   3 dalis taikoma ir tais atvejais, kai valstybė narė yra Europos saugumo ir bendradarbiavimo organizacijos (toliau – ESBO) priimančioji šalis.
   5.   Taryba tinkamai informuojama apie visus atvejus, kai valstybė narė taiko išimtį pagal 3 ar 4 dalis.
   6.   Valstybės narės gali išimties tvarka netaikyti 1 dalyje nustatytų priemonių, kai kelionė yra pagrindžiama skubiu humanitariniu poreikiu arba dalyvavimu tarpvyriausybiniuose susitikimuose ir susitikimuose, kuriuos remia ar rengia Sąjunga, arba kurių priimančioji šalis yra ESBO pirmininkaujanti valstybė narė, jeigu jų metu vedamas politinis dialogas, kuriuo tiesiogiai propaguojami ribojamųjų priemonių politiniai tikslai, įskaitant paramą Ukrainos teritoriniam vientisumui, suverenumui ir nepriklausomybei.
   7.   Valstybė narė, ketinanti taikyti išimtis pagal 6 dalį, raštu informuoja Tarybą. Laikoma, kad išimtis yra taikoma, išskyrus atvejus, kai vienas ar keli Tarybos nariai per dvi darbo dienas nuo pranešimo apie siūlomą išimtį gavimo raštu pareiškia prieštaravimą. Jei vienas ar keli Tarybos nariai pareiškia prieštaravimą, Taryba kvalifikuota balsų dauguma gali nuspręsti taikyti siūlomą išimtį.
   8.   Kai pagal 3, 4, 6 ir 7 dalis valstybė narė leidžia priede išvardytiems asmenims atvykti į savo teritoriją ar vykti per ją tranzitu, tas leidimas galioja tik tuo tikslu, kuriuo jis suteiktas atitinkamam asmeniui.
   2 straipsnis
   1.   Visos lėšos ir ekonominiai ištekliai, kurie nuosavybės teise priklauso, kuriuos turi, valdo ar kontroliuoja priede išvardyti fiziniai asmenys, atsakingi už veiksmus, kuriais siekiama pakenkti arba keliama grėsmė Ukrainos teritoriniam vientisumui, suverenumui ir nepriklausomybei, ir su jais susiję fiziniai ar juridiniai asmenys, subjektai arba organizacijos, yra įšaldomi.
   2.   Neleidžiama priede išvardytiems fiziniams ar juridiniams asmenims, subjektams arba organizacijoms jų naudai tiesiogiai ar netiesiogiai naudotis lėšomis ar ekonominiais ištekliais.
   3.   Valstybės narės kompetentinga institucija gali leisti nutraukti tam tikrų lėšų arba ekonominių išteklių įšaldymą arba leisti jais naudotis tokiomis sąlygomis, kurios, jos nuomone, yra tinkamos, nustačiusi, kad atitinkamos lėšos ar ekonominiai ištekliai yra:

               a)

               būtini priede išvardytų asmenų ir jų išlaikomų šeimos narių pagrindiniams poreikiams tenkinti, įskaitant mokėjimus už maistą, nuomą ar hipotekos paskolą, vaistus ir gydymą, mokesčius, draudimo įmokas ir mokesčius už komunalines paslaugas;

               b)

               skirti išimtinai pagrįstiems mokesčiams už profesines paslaugas sumokėti ir su teisinių paslaugų teikimu susijusioms išlaidoms kompensuoti;

               c)

               skirti išimtinai mokesčiams ar aptarnavimo mokesčiams už įprastą įšaldytų lėšų arba ekonominių išteklių laikymą ar tvarkymą sumokėti; arba

               d)

               būtini nenumatytoms išlaidoms apmokėti, su sąlyga, kad kompetentinga institucija apie priežastis, dėl kurių, jos nuomone, turėtų būti suteiktas specialus leidimas, kitų valstybių narių kompetentingoms institucijoms ir Komisijai praneša ne mažiau kaip prieš dvi savaites iki leidimo suteikimo.

         Atitinkama valstybė narė informuoja kitas valstybes nares ir Komisiją apie pagal šią dalį suteiktus leidimus.
   4.   Nukrypstant nuo 1 dalies, valstybės narės kompetentingos institucijos gali leisti nutraukti tam tikrų lėšų arba ekonominių išteklių įšaldymą, jei laikomasi šių sąlygų:

               a)

               lėšoms ar ekonominiams ištekliams taikomas arbitražinis sprendimas, priimtas iki tos dienos, kurią 1 dalyje nurodytas asmuo, subjektas arba organizacija buvo įtraukti į priede pateiktą sąrašą, arba Sąjungoje priimtas teisminės institucijos ar administracinis sprendimas, arba atitinkamoje valstybėje narėje vykdytinas teisminės institucijos sprendimas, priimtas iki arba po tos dienos;

               b)

               lėšos ar ekonominiai ištekliai bus naudojami tik reikalavimams, garantuotiems tokiu sprendimu, patenkinti arba tokiame sprendime yra pripažinti teisėtais, neperžengiant ribų, nustatytų taikomais įstatymais ir kitais teisės aktais, reglamentuojančiais tokius reikalavimus pateikiančių asmenų teises;

               c)

               sprendimas nėra priede pateiktame sąraše nurodyto fizinio ar juridinio asmens, subjekto arba organizacijos naudai; ir

               d)

               sprendimo pripažinimas neprieštarauja atitinkamos valstybės narės viešajai politikai.

         Atitinkama valstybė narė informuoja kitas valstybes nares ir Komisiją apie pagal šią dalį suteiktus leidimus.
   5.   1 dalis neužkerta kelio tam, kad į sąrašą įtrauktas fizinis ar juridinis asmuo, subjektas arba organizacija pervestų mokėtiną sumą pagal sutartį, sudarytą iki tokio fizinio ar juridinio asmens, subjekto arba organizacijos įtraukimo į priede pateiktą sąrašą, jeigu atitinkama valstybė narė nustatė, kad mokėjimo tiesiogiai ar netiesiogiai negauna 1 dalyje nurodytas fizinis ar juridinis asmuo, subjektas arba organizacija.
   6.   2 dalis netaikoma į įšaldytas sąskaitas pervedamiems:

               a)

               palūkanoms arba kitoms su tomis sąskaitomis susijusioms pajamoms;

               b)

               mokėjimams pagal sutartis, susitarimus ar įsipareigojimus, kurie buvo sudaryti arba atsirado iki datos, kurią toms sąskaitoms pradėtos taikyti 1 ir 2 dalyse numatytos priemonės; arba

               c)

               mokėjimams pagal teisminių institucijų, administracinius arba arbitražinius sprendimus, priimtus Sąjungoje arba vykdytinus atitinkamoje valstybėje narėje,

         jeigu tokioms palūkanoms, kitoms pajamoms ir mokėjimams toliau taikomos 1 dalyje numatytos priemonės.
   3 straipsnis
   1.   Valstybės narės arba Sąjungos vyriausiojo įgaliotinio užsienio reikalams ir saugumo politikai pasiūlymu Taryba nusprendžia sudaryti priede pateiktą sąrašą ir jį iš dalies pakeisti.
   2.   Taryba tiesiogiai, jeigu adresas žinomas, arba viešai paskelbdama pranešimą, atitinkamam fiziniam ar juridiniam asmeniui, subjektui arba organizacijai praneša apie 1 dalyje nurodytą sprendimą, įskaitant įtraukimo į sąrašą priežastis, taip suteikdama tokiam asmeniui, subjektui arba organizacijai galimybę pateikti pastabas.
   3.   Jeigu pateikiama pastabų arba naujų esminių įrodymų, Taryba peržiūri 1 dalyje nurodytą sprendimą ir atitinkamai informuoja tą asmenį, subjektą arba organizaciją.
   4 straipsnis
   1.   Priede nurodomi 1 straipsnio 1 dalyje ir 2 straipsnio 1 dalyje nurodytų fizinių ar juridinių asmenų, subjektų arba organizacijų įtraukimo į sąrašą pagrindai.
   2.   Be to, priede pateikiama informacija, jei jos turima, būtina atitinkamų fizinių ar juridinių, subjektų arba organizacijų tapatybei nustatyti. Teikiant informaciją apie fizinius asmenis gali būti nurodomas vardas ir pavardė, įskaitant slapyvardžius, gimimo data ir vieta, pilietybė, paso ir asmens tapatybės kortelės numeriai, lytis, adresas, jei žinomas, taip pat pareigos ar profesija. Juridinių asmenų, subjektų arba organizacijų atveju tokia informacija gali apimti pavadinimą, registracijos vietą ir datą, registracijos numerį ir veiklos vykdymo vietą.
   5 straipsnis
   Kad 1 straipsnio 1 dalyje ir 2 straipsnio 1 dalyje nustatytų priemonių poveikis būtų kuo didesnis, Sąjunga skatina trečiąsias valstybes patvirtinti ribojamąsias priemones, panašias į nustatytąsias šiame sprendime.
   6 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Šis sprendimas taikomas iki 2014 m. rugsėjo 17 d.
   Šis sprendimas nuolat peržiūrimas. Jo galiojimas atitinkamai pratęsiamas arba jis iš dalies keičiamas, jei Taryba mano, kad jo tikslai nebuvo pasiekti.

      Priimta Briuselyje 2014 m. kovo 17 d.

            Tarybos vardu

            Pirmininkė

         C. ASHTON

      PRIEDAS

         1 ir 2 straipsniuose nurodytų asmenų, subjektų ir organizacijų sąrašas

                  Vardas, pavardė

                  Identifikuojamoji informacija

                  Motyvai

                  Įtraukimo į sąrašą data

                  1.

                  Sergey Valeryevich Aksyonov

                  Gim. data: 1972 11 26

                  2014 m. vasario 27 d. S. V. Aksyonov Krymo Aukščiausiosios Rados buvo išrinktas Krymo „Ministru Pirmininku“ dalyvaujant Rusijai palankiems ginkluotiems asmenims. Kovo 1 d. jo „išrinkimą“ Oleksandr Turchynov dekretu paskelbė nekonstituciniu. Jis vykdė aktyvią lobistinę veiklą, kad kovo 16 d. įvyktų „referendumas“.

                  2014 3 17

                  2.

                  Vladimir Andreevich Konstantinov

                  Gim.data: 1967 03 19

                  Eidamas Krymo Autonominės Respublikos Aukščiausiosios Tarybos pirmininko pareigas V. A. Konstantinov atliko svarbų vaidmenį Aukščiausiajai Radai priimant sprendimus dėl „referendumo”, nukreipto prieš Ukrainos teritorinį vientisumą, ir ragino balsuotojus balsuoti už Krymo nepriklausomybę.

                  2014 3 17

                  3.

                  Rustam Ilmirovich Temirgaliev

                  Gim.data: 1976 08 15

                  Eidamas Krymo Ministrų Tarybos pirmininko pavaduotojo pareigas R. I. Temirgaliev atliko svarbų vaidmenį Aukščiausiajai Radai priimant sprendimus dėl „referendumo”, nukreipto prieš Ukrainos teritorinį vientisumą. Jis vykdė aktyvią lobistinę veiklą, kad Krymas būtų integruotas į Rusijos Federaciją.

                  2014 3 17

                  4.

                  Deniz Valentinovich Berezovskiy

                  Gim.data: 1974 07 15

                  2014 m. kovo 1 d. D. V. Berezovskiy buvo paskirtas Ukrainos karinio jūrų laivyno vadu ir prisiekė Krymo ginkluotosioms pajėgoms, taip sulaužydamas savo priesaiką. Ukrainos generalinė prokuratūra pradėjo tyrimą prieš jį dėl valstybės išdavimo.

                  2014 3 17

                  5.

                  Aleksei Mikhailovich Chaliy

                  Gim.data: 1961 06 13

                  2014 m. vasario 23 d. A. M. Chaliy tapo „Sevastopolio meru” gavęs liaudies pritarimą ir sutiko su „šio balsavimo rezultatais“. Jis vykdė aktyvią kampaniją, kad Sevastopolis taptų atskiru Rusijos Federacijos vienetu po 2014 m. kovo 16 d. referendumo.

                  2014 3 17

                  6.

                  Pyotr Anatoliyovych Zima

                  2014 m. kovo 3 d. P. A. Zima „Ministro Pirmininko“ S. V. Aksyonov buvo paskirtas naujuoju Krymo saugumo tarnybos vadovu ir jis sutiko su šiuo paskyrimu. Rusijos žvalgybos tarnybai jis suteikė svarbios informacijos, įskaitant duomenų bazę. Tai apėmė informaciją apie Euromaidano aktyvistus ir žmogaus teisių gynėjus Kryme. Jis atliko svarbų vaidmenį užkertant kelią Ukrainos valdžios institucijoms kontroliuoti Krymo teritoriją.
                  2014 m. kovo 11 d. Krymo buvę Rusijos žvalgybos tarnybos pareigūnai paskelbė apie nepriklausomos Krymo saugumo tarnybos suformavimą.

                  2014 3 17

                  7.

                  Yuriy Zherebtsov

                  Krymo Aukščiausiosios Rados pirmininko patarėjas, vienas iš pagrindinių 2014 m. kovo 16 d.„referendumo“, nukreipto prieš Ukrainos teritorinį vientisumą, organizatorių.

                  2014 3 17

                  8.

                  Sergey Pavlovych Tsekov

                  Gim. data: 1953 03 28

                  Aukščiausiosios Rados vicepirmininkas; S. P. Tsekov kartu su Sergey Aksyonov inicijavo neteisėtą Krymo Autonominės Respublikos (KAR) vyriausybės atstatydinimą. Į tai jis įtraukė Vladimir Konstantinov, grasindamas jam atleidimu iš pareigų. Jis viešai pripažino, kad Krymo Parlamento nariai inicijavo Rusijos karių pakvietimą užimti Krymo Aukščiausiąją Radą. Jis buvo vienas iš pirmųjų Krymo vadovų, viešai paprašiusių aneksuoti Krymą prie Rusijos.

                  2014 3 17

                  9.

                  Ozerov, Viktor Alekseevich

                  Gim. data: 1958 01 05 Gim. vieta: Abakan, Khakassia

                  Rusijos Federacijos Tarybos Saugumo ir gynybos komiteto pirmininkas.
                  2014 m. kovo 1 d. V. A. Ozerov Federacijos Tarybos Saugumo ir gynybos komiteto vardu Federacijos Taryboje viešai pritarė Rusijos pajėgų dislokavimui Ukrainoje.

                  2014 3 17

                  10.

                  Dzhabarov, Vladimir Michailovich

                  Gim. data: 1952 09 29

                  Rusijos Federacijos Tarybos Tarptautinių reikalų komiteto pirmininko pirmasis pavaduotojas.
                  2014 m. kovo 1 d. V. M. Dzhabarov Federacijos Tarybos Tarptautinių reikalų komiteto vardu Federacijos Taryboje viešai pritarė Rusijos pajėgų dislokavimui Ukrainoje.

                  2014 3 17

                  11.

                  Klishas, Andrei Aleksandrovich

                  Gim. data: 1972 11 09 Gim. vieta: Sverdlovsk (Sverdlovskas)

                  Rusijos Federacijos Tarybos Konstitucinės teisės komiteto pirmininkas.
                  2014 m. kovo 1 d. A. A. Klishas Federacijos Taryboje viešai pritarė Rusijos pajėgų dislokavimui Ukrainoje. Viešais pareiškimais A. A. Klishas siekė pateisinti Rusijos karinę intervenciją Ukrainoje pareikšdamas, kad „Ukrainos Prezidentas pritaria Krymo valdžios institucijų Rusijos Federacijos Prezidentui pateiktam prašymui suteikti visa apimančią pagalbą Krymo piliečiams ginti “.

                  2014 3 17

                  12.

                  Ryzhkov, Nikolai Ivanovich

                  Gim.data: 1929 09 28 Gim. vieta: Duleevka, Donetsk region (Donecko regionas), Ukrainos TSR

                  Rusijos Federacijos Tarybos Federalinių klausimų, regioninės politikos ir Šiaurės komiteto narys.
                  2014 m. kovo 1 d. N. I. Ryzhkov Federacijos Taryboje viešai pritarė Rusijos pajėgų dislokavimui Ukrainoje.

                  2014 3 17

                  13.

                  Bushmin, Evgeni Viktorovich

                  Gim. data: 1958 10 04 Gim. vieta: Lopatino, Sergachiisky regionas, RTFSR

                  Rusijos Federacijos Tarybos pirmininko pavaduotojas.
                  2014 m. kovo 1 d. E. V. Bushmin Federacijos Taryboje viešai pritarė Rusijos pajėgų dislokavimui Ukrainoje.

                  2014 3 17

                  14.

                  Totoonov, Aleksandr Borisovich

                  Gim. data: 1957 03 03 Gim. vieta: Ordzhonikidze, North Ossetia (Šiaurės Osetija)

                  Rusijos Federacijos Tarybos Kultūros, mokslo ir informacijos komiteto narys.
                  2014 m. kovo 1 d. A. B. Totoonov Federacijos Taryboje viešai pritarė Rusijos pajėgų dislokavimui Ukrainoje.

                  2014 3 17

                  15.

                  Panteleev, Oleg Evgenevich

                  Gim. data: 1952 07 21 Gim. vieta: Zhitnikovskoe, Kurgan regionas

                  Parlamentinių klausimų komiteto pirmininko pirmasis pavaduotojas.
                  2014 m. kovo 1 d. O. E. Panteleev Federacijos Taryboje viešai pritarė Rusijos pajėgų dislokavimui Ukrainoje.

                  2014 3 17

                  16.

                  Mironov, Sergei Mikhailovich

                  Gim. data: 1953 02 14 Gim. vieta: Pushkin, Leningrad (Leningrado) regionas

                  Valstybės Dūmos Tarybos narys; „Teisingosios Rusijos“ frakcijos Rusijos Federacijos Dūmoje vadovas.
                  Įstatymo, kuriuo Rusijos Federacijai Rusijos piliečių apsaugos pretekstu leidžiama į savo sudėtį priimti užsienio valstybės teritorijas be tos šalies sutikimo arba be sutikimo tarptautine sutartimi, iniciatorius.

                  2014 3 17

                  17.

                  Zheleznyak, Sergei Vladimirovich

                  Gim. data: 1970 07 30 Gim. vieta: St Petersburg (Sankt Peterburgas) (buvęs Leningradas)

                  Rusijos Federacijos Valstybės Dūmos pirmininko pavaduotojas.
                  Aktyviai remia Rusijos ginkluotųjų pajėgų panaudojimą Ukrainoje ir Krymo aneksavimą. Asmeniškai vadovavo demonstracijai, kuria remiamas Rusijos ginkluotųjų pajėgų panaudojimas Ukrainoje.

                  2014 3 17

                  18.

                  Slutski, Leonid Eduardovich

                  Gim. data: 1968 01 04 Gim. vieta: Моscow (Maskva)

                  Rusijos Federacijos Valstybės Dūmos Nepriklausomų valstybių sandraugos (NVS) komiteto pirmininkas (Rusijos liberalų demokratų partijos narys).
                  Aktyviai remia Rusijos ginkluotųjų pajėgų panaudojimą Ukrainoje ir Krymo aneksavimą.

                  2014 3 17

                  19.

                  Vitko, Aleksandr Viktorovich

                  Gim. data: 1961 09 13 Gim. vieta: Vitebsk (Vitebskas) (Baltarusijos TSR)

                  Juodosios jūros laivyno vadas, viceadmirolas.
                  Atsakingas už vadovavimą Rusijos pajėgoms, kurios okupavo suverenią Ukrainos teritoriją.

                  2014 3 17

                  20.

                  Sidorov, Anatoliy Alekseevich

                  Vadas, Rusijos vakarų karinė apygarda, kurios padaliniai yra dislokuoti Kryme.
                  Rusijos vakarų karinės apygardos, kurios padaliniai yra dislokuoti Kryme, vadas. Jis yra atsakingas už tą Rusijos karinių pajėgų Kryme dalį, kuri kenkia Ukrainos suverenitetui ir padėjo Krymo valdžios institucijoms užkirsti kelią viešoms demonstracijoms prieš veiksmus siekiant surengti referendumą ir prieš integraciją į Rusiją.

                  2014 3 17

                  21.

                  Galkin, Aleksandr

                  Rusijos pietų karinė apygarda, kurios pajėgos yra Kryme; A. Galkin vadovauja Juodosios jūros laivynui; didelė pajėgų dalis į Krymą įvesta per Pietų karinę apygardą.
                  Rusijos pietų karinės apygardos (PKA) vadas. PKA pajėgos yra dislokuotos Kryme. Jis yra atsakingas už tą Rusijos karinių pajėgų Kryme dalį, kuri kenkia Ukrainos suverenitetui ir padėjo Krymo valdžios institucijoms užkirsti kelią viešoms demonstracijoms prieš veiksmus siekiant surengti referendumą ir prieš integraciją į Rusiją. Be to, Juodosios jūros laivyną kontroliuoja ši apygarda.

                  2014 3 17


title: 2012/547/ES, Euratomas: 2012 m. gegužės 10 d. Europos Parlamento sprendimas dėl Švietimo, garso ir vaizdo bei kultūros vykdomosios įstaigos 2010 finansinių metų biudžeto įvykdymo patvirtinimo

text:
17.10.2012

               LT

               Europos Sąjungos oficialusis leidinys

               L 286/86

         EUROPOS PARLAMENTO SPRENDIMAS
   2012 m. gegužės 10 d.
   dėl Švietimo, garso ir vaizdo bei kultūros vykdomosios įstaigos 2010 finansinių metų biudžeto įvykdymo patvirtinimo
   (2012/547/ES, Euratomas)
   EUROPOS PARLAMENTAS,

               —

               atsižvelgdamas į Europos Sąjungos 2010 finansinių metų bendrąjį biudžetą (1),

               —

               atsižvelgdamas į Europos Sąjungos 2010 finansinių metų metines ataskaitas (COM(2011) 473 – C7-0256/2011) (2),

               —

               atsižvelgdamas į Švietimo, garso ir vaizdo bei kultūros vykdomosios įstaigos 2010 finansinių metų metines ataskaitas,

               —

               atsižvelgdamas į Komisijos ataskaitą dėl tolesnių veiksmų, susijusių su 2009 finansinių metų biudžeto įvykdymo patvirtinimu (COM(2011) 736), ir į Komisijos tarnybų darbo dokumentus, pridėtus prie tos ataskaitos (SEC(2011) 1350 ir SEC(2011) 1351),

               —

               atsižvelgdamas į Komisijos metinę 2010 m. atlikto vidaus audito ataskaitą biudžeto įvykdymą tvirtinančiai institucijai (COM(2011) 643) ir į Komisijos tarnybų darbo dokumentą, pridėtą prie tos ataskaitos (SEC(2011) 1189),

               —

               atsižvelgdamas į Audito Rūmų ataskaitą dėl Švietimo, garso ir vaizdo bei kultūros vykdomosios įstaigos 2010 finansinių metų metinių finansinių ataskaitų su Įstaigos atsakymu (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2010 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į 2012 m. vasario 21 d. Tarybos rekomendaciją dėl patvirtinimo, kad vykdomosios įstaigos įvykdė 2010 finansinių metų biudžetą (06084/2012 – C7-0052/2012), ir atkreipdamas dėmesį į tai, kad pirmą kartą Jungtinė Karalystė, Nyderlandai ir Švedija nerekomendavo patvirtinti biudžeto įvykdymo,

               —

               atsižvelgdamas į Sutarties dėl Europos Sąjungos veikimo 317, 318 ir 319 straipsnius ir į Europos atominės energijos bendrijos steigimo sutarties 106a straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 55, 145, 146 ir 147 straipsnius,

               —

               atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (6), ypač į jo 14 straipsnio 3 dalį,

               —

               atsižvelgdamas į 2004 m. rugsėjo 21 d. Komisijos reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (7), ypač į jo 66 straipsnio pirmą ir antrą pastraipas,

               —

               atsižvelgdamas į 2005 m. sausio 14 d. Komisijos sprendimą 2005/56/EB, kuriuo, remiantis Tarybos reglamentu (EB) Nr. 58/2003, įsteigiama Švietimo, garso ir vaizdo bei kultūros vykdomoji įstaiga, kuriai pavedama administruoti Bendrijos veiksmus švietimo, garso ir vaizdo bei kultūros srityse (8),

               —

               atsižvelgdamas į Darbo tvarkos taisyklių 76 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir kitų suinteresuotų komitetų nuomones (A7-0098/2012),

               A.

               kadangi pagal Europos Sąjungos sutarties 17 straipsnio 1 dalies nuostatas Komisija vykdo biudžetą ir vadovauja programoms, kaip nurodyta Sutarties dėl Europos Sąjungos veikimo 317 straipsnyje, bendradarbiaudama su valstybėmis narėmis, prisiimdama atsakomybę ir atsižvelgdama į patikimo finansų valdymo principą;

               1.

               patvirtina Švietimo, garso ir vaizdo bei kultūros vykdomosios įstaigos direktoriui, kad Įstaigos 2010 finansinių metų biudžetas įvykdytas;

               2.

               išdėsto savo pastabas rezoliucijoje, kuri yra neatskiriama jo sprendimų dėl Europos Sąjungos 2010 finansinių metų bendrojo biudžeto įvykdymo patvirtinimo, III skirsnis – Komisija ir vykdomosios įstaigos, dalis;

               3.

               paveda Pirmininkui perduoti šį sprendimą kartu su jo sprendimu dėl Europos Sąjungos 2010 finansinių metų bendrojo biudžeto įvykdymo patvirtinimo, III skirsnis – Komisija, ir rezoliuciją, kuri yra neatskiriama šių sprendimų dalis, Švietimo, garso ir vaizdo bei kultūros vykdomosios įstaigos direktoriui, Tarybai, Komisijai, Europos Sąjungos Teisingumo Teismui ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 64, 2010 3 12.

      (2)  OL C 332, 2011 11 14, p. 1.

      (3)  OL C 366, 2011 12 15, p. 63.

      (4)  OL C 332, 2011 11 14, p. 134.

      (5)  OL L 248, 2002 9 16, p. 1.

      (6)  OL L 11, 2003 1 16, p. 1.

      (7)  OL L 297, 2004 9 22, p. 6.

      (8)  OL L 24, 2005 1 27, p. 35.


title: 2013/171/ES: 2013 m. balandžio 5 d. Tarybos sprendimas, kuriuo skiriamas Regionų komiteto Ispanijai atstovaujantis narys

text:
9.4.2013

               LT

               Europos Sąjungos oficialusis leidinys

               L 99/16

         TARYBOS SPRENDIMAS
   2013 m. balandžio 5 d.
   kuriuo skiriamas Regionų komiteto Ispanijai atstovaujantis narys
   (2013/171/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Ispanijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Juan Ignacio ZOIDO ÁLVAREZ kadencijai tapo laisva Regionų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. Regionų komiteto nariu skiriamas:

               —

               Iñigo de la SERNA HERNÁIZ, Alcalde de Santander.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. balandžio 5 d.

            Tarybos vardu

            Pirmininkas

         E. GILMORE

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2014/787/ES: 2014 m. lapkričio 7 d. Tarybos sprendimas dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Palydovinė navigacija)

text:
13.11.2014

               LT

               Europos Sąjungos oficialusis leidinys

               L 328/52

         TARYBOS SPRENDIMAS
   2014 m. lapkričio 7 d.
   dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Palydovinė navigacija)

      (2014/787/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 172 straipsnį kartu su 218 straipsnio 9 dalimi,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

               (2)

               pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo 31 protokolą;

               (3)

               EEE susitarimo 31 protokole išdėstytos bendradarbiavimo konkrečiose srityse, nesusijusiose su keturiomis laisvėmis, nuostatos ir priemonės;

               (4)

               tikslinga išplėsti EEE susitarimo Susitariančiųjų Šalių bendradarbiavimą įtraukiant Europos Parlamento ir Tarybos reglamentą (ES) Nr. 1285/2013 (3);

               (5)

               tikslinga, kad ELPA valstybės pradėtų dalyvauti su Reglamentu (ES) Nr. 1285/2013 susijusioje veikloje nuo 2014 m. sausio 1 d., nepriklausomai nuo to, ar prie šio sprendimo pridėtas EEE jungtinio komiteto sprendimas priimamas arba pranešama apie tai, kad laikomasi šiam EEE jungtinio komiteto sprendimui taikomų konstitucinių reikalavimų (jeigu tokių yra), po 2014 m. liepos 10 d.;

               (6)

               ELPA valstybėse įsisteigę subjektai turėtų turėti teisę dalyvauti veikloje, kuri pradedama iki EEE jungtinio komiteto sprendimo, pridedamo prie šio sprendimo, įsigaliojimo. Su tokia veikla, kuri pradedama vykdyti po 2014 m. sausio 1 d., susijusios sąnaudos gali būti laikomos tinkamomis finansuoti pagal tas pačias sąlygas, kokios taikomos Sąjungos valstybėse narėse įsteigtų įmonių patiriamoms sąnaudoms, jeigu EEE jungtinio komiteto sprendimas įsigalioja iki atitinkamos veiklos pabaigos;

               (7)

               todėl EEE susitarimo 31 protokolas turėtų būti atitinkamai iš dalies pakeistas;

               (8)

               todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo, grindžiama prie šio sprendimo pridėtu EEE jungtinio komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. lapkričio 7 d.

            Tarybos vardu

            Pirmininkas

         P. C. PADOAN

      (1)  OL L 305, 1994 11 30, p. 6.

      (2)  OL L 1, 1994 1 3, p. 3.

      (3)  2013 m. gruodžio 11 d. Europos Parlamento ir Tarybos reglamentas (ES) Nr. 1285/2013 dėl Europos palydovinės navigacijos sistemų įdiegimo ir eksploatavimo, kuriuo panaikinamas Tarybos reglamentas (EB) Nr. 876/2002 ir Europos Parlamento ir Tarybos reglamentas (EB) Nr. 683/2008 (OL L 347, 2013 12 20, p. 1).

      PROJEKTAS
      EEE JUNGTINIO KOMITETO SPRENDIMAS Nr. …/2014
      … m. … … d.
      kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
      kadangi:

                  (1)

                  Norvegija dalyvavo su Europos Parlamento ir Tarybos reglamentu (EB) Nr. 683/2008 (1) susijusioje veikloje ir prie jos prisidėjo finansiškai po to, kai tas reglamentas buvo įtrauktas į EEE susitarimo 31 protokolą;

                  (2)

                  tikslinga išplėsti EEE susitarimo Susitariančiųjų Šalių bendradarbiavimą įtraukiant 2013 m. gruodžio 11 d. Europos Parlamento ir Tarybos reglamentą (ES) Nr. 1285/2013 dėl Europos palydovinės navigacijos sistemų įdiegimo ir eksploatavimo, kuriuo panaikinamas Tarybos reglamentas (EB) Nr. 876/2002 ir Europos Parlamento ir Tarybos reglamentas (EB) Nr. 683/2008 (2);

                  (3)

                  tikslinga, kad ELPA valstybės pradėtų dalyvauti su Reglamentu (ES) Nr. 1285/2013 susijusioje veikloje nuo 2014 m. sausio 1 d., nepriklausomai nuo to, ar šis sprendimas priimamas arba pranešama apie tai, kad laikomasi šiam sprendimui taikomų konstitucinių reikalavimų (jeigu tokių yra), po 2014 m. liepos 10 d.;

                  (4)

                  ELPA valstybėse įsisteigę subjektai turėtų turėti teisę dalyvauti veikloje, kuri pradedama iki šio sprendimo įsigaliojimo. Su veikla, kuri pradedama vykdyti po 2014 m. sausio 1 d., susijusios sąnaudos gali būti laikomos tinkamomis finansuoti pagal tas pačias sąlygas, kokios taikomos ES valstybėse narėse įsteigtų įmonių patiriamoms sąnaudoms, jeigu šis sprendimas įsigalioja iki atitinkamos veiklos pabaigos;

                  (5)

                  2010 m. rugsėjo 22 d. pasirašytas Europos Sąjungos bei jos valstybių narių ir Norvegijos Karalystės bendradarbiavimo palydovinės navigacijos srityje susitarimas (3) laikinai taikomas nuo 2011 m. gegužės 1 d.;

                  (6)

                  todėl EEE susitarimo 31 protokolas turėtų būti iš dalies pakeistas, kad toks išplėstas bendradarbiavimas galėtų būti vykdomas nuo 2014 m. sausio 1 d. Tačiau dėl ekonominių suvaržymų Islandijos dalyvavimas programoje turėtų būti laikinai sustabdytas,

            PRIĖMĖ ŠĮ SPRENDIMĄ:
      1 straipsnis
      Po EEE susitarimo 31 protokolo 1 straipsnio 8a dalies įterpiama:

                     „8aa.

                                 a)

                                 Nuo 2014 m. sausio 1 d. ELPA valstybės dalyvauja veikloje, pagrįstoje šiuo Sąjungos teisės aktu:

                                             —

                                                32013 R 1285: 2013 m. gruodžio 11 d. Europos Parlamento ir Tarybos reglamentas (ES) Nr. 1285/2013 dėl Europos palydovinės navigacijos sistemų įdiegimo ir eksploatavimo, kuriuo panaikinamas Tarybos reglamentas (EB) Nr. 876/2002 ir Europos Parlamento ir Tarybos reglamentas (EB) Nr. 683/2008 (OL L 347, 2013 12 20, p. 1).

                                 b)

                                 ELPA valstybės prisideda prie a punkte nurodytos veiklos finansavimo pagal Susitarimo 82 straipsnio 1 dalies a punktą ir 32 protokolą.

                                 c)

                                 EGNOS sistemos geografinės aprėpties išplėtimo į dalyvaujančių ELPA valstybių teritorijas sąnaudas padengia ELPA valstybės, finansuodamos a punkte nurodytą veiklą. Dėl tokio aprėpties išplėtimo atliekama techninių galimybių studija ir dėl jo neturi vėluoti EGNOS sistemos geografinės aprėpties išplėtimas per visas ES valstybių narių teritorijas, kurios geografiniu požiūriu yra Europoje.

                                 d)

                                 Projekto lygmeniu ELPA valstybių institucijos, įmonės, organizacijos ir piliečiai turi Susitarimo 81 straipsnio d punkte nurodytas teises.

                                 e)

                                 Su veikla, kuri pradedama vykdyti po 2014 m. sausio 1 d., susijusios sąnaudos gali būti laikomos tinkamos finansuoti nuo veiklos vykdymo pradžios pagal dotacijos susitarimą arba atitinkamą sprendimą dėl dotacijos, jeigu … m. … … d. EEE jungtinio komiteto sprendimas Nr. …/2014 įsigalioja iki atitinkamos veiklos pabaigos.

                                 f)

                                 ELPA valstybės visomis teisėmis, išskyrus balsavimo teisę, dalyvauja visuose Sąjungos komitetuose, kurie padeda Europos Komisijai valdyti, plėtoti ir vykdyti a punkte nurodytą veiklą.
                                 ELPA valstybės dalyvauja Sąjungos komitetuose ir ekspertų grupėse, padedančiuose Europos Komisijai dėl a punkte nurodytos veiklos saugumo aspektų, pagal tų komitetų ir grupių darbo tvarkos taisykles.

                                 g)

                                 Ši dalis netaikoma Lichtenšteinui.

                                 h)

                                 Islandijos atžvilgiu šios dalies taikymas sustabdytas, kol EEE jungtinis komitetas nuspręs kitaip.“

      2 straipsnis
      Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (4).
      Jis taikomas nuo 2014 m. sausio 1 d.
      3 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje

               EEE jungtinio komiteto vardu

               Pirmininkas

               EEE jungtinio komiteto

               sekretoriai

         (1)  OL L 196, 2008 7 24, p. 1.

         (2)  OL L 347, 2013 12 20, p. 1.

         (3)  OL L 283, 2010 10 29, p. 12.

         (4)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2012/217/ES: 2012 m. balandžio 24 d. Tarybos sprendimas, kuriuo skiriami Regionų komiteto Prancūzijai atstovaujantys septyni nariai ir Prancūzijai atstovaujančių vienuolika pakaitinių narių

text:
26.4.2012

               LT

               Europos Sąjungos oficialusis leidinys

               L 114/20

         TARYBOS SPRENDIMAS
   2012 m. balandžio 24 d.
   kuriuo skiriami Regionų komiteto Prancūzijai atstovaujantys septyni nariai ir Prancūzijai atstovaujančių vienuolika pakaitinių narių
   (2012/217/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Prancūzijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Claude du GRANRUT, Alain LE VERN, Daniel PERCHERON, Jean PRORIOL, Camille de ROCCA SERRA, Alain ROUSSET ir Ange SANTINI kadencijai tapo laisvos septynios Regionų komiteto narių vietos;

               (3)

               pasibaigus Jacques AUXIETTE, Jean-Paul BACHY, Martine CALDEROLI-LOTZ, Anne-Marie COMPARINI, Jean-Jacques FRITZ, Claude GEWERC, Arlette GROSSKOST, Antoine KARAM, Martin MALVY, Michel NEUGNOT ir Élisabeth THÉVENON-DURANTIN kadencijai tapo laisvos vienuolika Regionų komiteto pakaitinių narių vietų,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariais:

                           —

                           François DECOSTER, Conseiller régional du Nord Pas-de-Calais,

                           —

                           Jean-Paul DENANOT, Conseiller régional du Limousin,

                           —

                           Claude GEWERC, Conseiller régional de Picardie,

                           —

                           Annabelle JAEGER, Conseillère régionale de Provence-Alpes-Côte d’Azur,

                           —

                           Pascal MANGIN, Conseiller régional d’Alsace,

                           —

                           Didier ROBERT, Conseiller régional de la Réunion,

                           —

                           Stéphan ROSSIGNOL, Conseiller régional du Languedoc Roussillon

                     ir

               b)

               pakaitiniais nariais:

                           —

                           Laurent BEAUVAIS, Conseiller régional de Basse-Normandie,

                           —

                           Caroline CAYEUX, Conseillère régionale de Picardie,

                           —

                           Nathalie COLIN-OESTERLE, Conseillère régionale de Lorraine,

                           —

                           Mathieu DARNAUD, Conseiller régional de Rhône-Alpes,

                           —

                           Marie-Marguerite DUFAY, Conseillère régionale de Franche-Comté,

                           —

                           Nicolas FLORIAN, Conseiller régional d’Aquitaine,

                           —

                           Peggy KANÇAL, Conseillère régionale d’Aquitaine,

                           —

                           Alain LE VERN, Conseiller régional de Haute-Normandie,

                           —

                           Victorin LUREL, Conseiller régional de Guadeloupe,

                           —

                           Daniel PERCHERON, Conseiller régional du Nord Pas-de-Calais,

                           —

                           Christophe ROSSIGNOL, Conseiller régional du Centre.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. balandžio 24 d.

            Tarybos vardu

            Pirmininkas

         N. WAMMEN

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.